open-index/open-wikipedia-markdown huggingface dataset:
ಶುಭಾ ಸತೀಶ್

**ಶುಭಾ ಸತೀಶ್** ಭಾರತದೊ  ಪೊಂಜೊವುಲೆನ  ಕ್ರಿಕೆಟ್  ಗೊಬ್ಬುದಾರ್. ಮೆರ್   ಪ್ರಸ್ತುತ ರೈಲ್ವೇಸ್ ಬುಕ್ಕೊ  ರಾಯಲ್ ಚಾಲೆಂಜರ್ಸ್ ಬೆಂಗಳೂರು ಪರವಾದ್  ಗೊಬ್ಬುವೆರ್. ಮೆರ್ ಬಲಗೈ ಬ್ಯಾಟರ್  ಬುಕ್ಕೊ ಬಲಗೈ  ಬೌಲರ್ ಆದ್ ಗೊಬ್ಬುವೆರ್. ಉಂದೆಕ್ಕ್ ದುಂಬು ಕರ್ನಾಟಕದ ಪರವಾದ್‌ಲ ಗೊಬ್ಬುದೆರ್.

ಮೆರ್ ಡಿಸೆಂಬರ್ ೨೦೨೩ ಟ್ ಇಂಗ್ಲೆಂಡ್ ವಿರುದ್ಧ ಭಾರತದ ಪರವಾದ್ ಟೆಸ್ಟ್ ಪಂದ್ಯೊಡು  ಗೊಬ್ಬುದಿತ್ತೆರ್, ಉಂದು ಅರೆನ  ಅಂತರರಾಷ್ಟ್ರೀಯ ಸುರುತ ಪ್ರವೇಶದ  ಗೊಬ್ಬು.

## ವಯಕ್ತಿಕ ಜೀವನ
ಶುಭಾ ಸತೀಶ್  ೧೩ನೇ ಜುಲೈ ೧೯೯೯ಡ್ ಬೆಂಗಳೂರುಡು ಪುಟ್ಟ್ಯೆರ್. ಮೆರ್ ಬೆಮಲ್ ಉದ್ಯೋಗಿಯಾದಿತ್ತಿನ  ಎನ್.ಸತೀಶ್ ಬುಕ್ಕೊ ತಾರಾ ದಂಪತಿಲೆನ ಮಗಳ್. ಮೆರೆನ ೧೨ನೇ ವರ್ಸೊ ಪ್ರಾಯೊಡು ಕ್ರಿಕೆಟ್ ಗೊಬ್ಬೆರೆ ಸುರು ಮಲ್ತೆರ್

## ವೃತ್ತಿ ಜೀವನ
ಕ್ರಿಕೆಟ್ ಗೊಬ್ಬುನವೆ ಮೆರೆನ ವೃತ್ತಿ  ಮೆರ್ ಎಡ ಕೈ ಬ್ಯಾಟಿಂಗ್ ಬುಕ್ಕೊ ಬಲಗೈ ಮಧ್ಯಮ ವೇಗದ ಬೌಲರ್  ಆದುಲ್ಲೆರ್. ಮೆರ್ ಕ್ರಿಕೆಟ್‌ಡ್ ಆಲ್-ರೌಂಡರ್  ಆದುಲ್ಲೆರ್  ಶುಭಾ ಸುರುಕು ಬ್ಯಾಟರ್ ಆದ್ ಗೊಬ್ಬುವೆರ್ ಆಂಡ ಚೂರು ಮಧ್ಯಮ ವೇಗದ ಬೌಲಿಂಗ್ ಮಲ್ಪುನ ಸಾಮರ್ಥ್ಯ ಇತ್ತಿನಾರ್. ಆರ್ ಮಹಿಳಾ ಸೀನಿಯರ್ ಏಕದಿನ ಟ್ರೋಫಿ 2021/22 ಡ್ ಏಳ್ ಪಂದ್ಯೊಡು 43.83 ಸರಾಸರಿಟ್ 263 ರನ್ ಪಡೆದ್ ಕರ್ನಾಟಕದ ರಡ್ಡನೆ ಪ್ರಮುಖ ರನ್ ಪಡೆಯಿನ ಗೊಬ್ಬುದರಾಯೆರ್.ಭಾರತ ಬಿ ಪರ ಗೊಬ್ಬೊಂದಿಪ್ಪುನಗ ಇಂಚಿಪೊಗು ನಡತಿನ ಹಿರಿಯ ಮಹಿಳಾ ಏಕದಿನ ಚಾಲೆಂಜರ್ ಟ್ರೋಫಿಡ್ ಸೌತ್‌ಪಾವ್ ಮೂಜಿ ಪಂದ್ಯೊಲೆಡ್ 60 ರನ್ ಪಡೆಯೆರ್.

ಇಂಚಿಪೊಗು ಮುಂಬೈಡ್ ನಡೆತಿನ ಮಹಿಳಾ ಪ್ರೀಮಿಯರ್ ಲೀಗ್ (ಡಬ್ಲ್ಯೂಪಿಎಲ್) ಹರಾಜ್‌ಡ್ ಸ್ಮೃತಿ ಮಂಧಾನ ಗುರ್ಕಾರ್ಮೆದ ರಾಯಲ್ ಚಾಲೆಂಜರ್ಸ್ ಬೆಂಗಳೂರು (ಆರ್‌ಸಿಬಿ) INR 10 ಲಕ್ಷೊಗು ಮೆರೆನ್ ಆಯ್ಕೆ ಮಲ್ಪುನಗ ಮಾತೆರೆನಲ ಗುಮನೊ ಮೆರೆನಂಚಾಂಡ್.

### ದೇಶೀಯ ಗೊಬ್ಬು
ಶುಭಾ ಸತೀಶ್  ನವೆಂಬರ್ ೨೦೧೨ಡ್ ಆಂಧ್ರ ವಿರುದ್ಧ ಕರ್ನಾಟಕ ತಂಡೊನು ಪ್ರತಿನಿಧಿಸದೆರ್. ಆರ್ ಜನವರಿ ೨೦೧೭ಕ್ಕ್ ಅರೆನ ಸುರುತ ಟ್ವೆಂಟಿ ೨೦ ಅರ್ಧಶತಕೊನು  ಸೌರಾಷ್ಟ್ರ ವಿರುದ್ಧ ೬೧* ಬುಕ್ಕೊ ಡಿಸೆಂಬರ್ ೨೦೧೮ ಡ್ ತಮಿಳುನಾಡು ವಿರುದ್ಧ ೭೨ ರನ್ ದೊಟ್ಟುಗು ಅರೆನ ಸುರುತ ಲಿಸ್ಟ್ ಎ ಅರ್ಧ ಶತಕೊನು ಪಡೆತೆರ್.   ಮೆರ್ ೨೦೨೦-೨೧ ನ ಮಹಿಳಾ ಸೀನಿಯರ್ ಏಕದಿನ ಟ್ರೋಫಿಡ್ ನಾಲ್ ಅರ್ಧಶತಕೊ ಸೇರ್ದ್ ೩೪೬ ರನ್‌ ಪಡೆದ್ ನಾಲನೇದಾರಾದ್ ಜಾಸ್ತಿ ರನ್ ಪಡೆಯಿನ ಗೊಬ್ಬುದಾರಾದುಲ್ಲೆರ್.  ಅವರು ೨೦೨೩-೨೪ ಆವೃತ್ತಿಗ್‌ಲ ದುಂಬೇ ರೈಲ್ವೇಗ್ ಪೋಯೆರ್.

ಮೆರ್ ೨೦೧೭-೧೮ ಡ್ ಹಿರಿಯ ಮಹಿಳಾ ಕ್ರಿಕೆಟ್ ಅಂತರ ವಲಯ ಮೂಜಿ ದಿನತ ಪಂದ್ಯಾಟೊಡು ದಕ್ಷಿಣ ವಲಯದ ಪರವಾದ್ ರಡ್ಡ್  ಪಂದ್ಯಾಟೊಲೆನ್ ಗೊಬ್ಬುದೆರ್.

ಡಿಸೆಂಬರ್ ೨೦೨೩ ಡ್, ಮಹಿಳಾ ಪ್ರೀಮಿಯರ್ ಲೀಗ್‌ದ  ರಡ್ಡನೇ ಸೀಸನ್‌ಗಾದ್ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡೊಗು ಸೇರಿಯೆರ್. ಡಿಸೆಂಬರ್ ೯ ನಾನಿ, ಡಬ್ಲ್ಯೂಪಿಎಲ್ ಹರಾಜ್‌ಡ್ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡ ೯ ಲಕ್ಷೊಗು ಮೆರೆನ್  ವಹಿಸೊಂದುಂಡು.

### ಅಂತರರಾಷ್ಟ್ರೀಯ
ಡಿಸೆಂಬರ್ ೨೦೨೩ಟ್, ಶುಭಾ ಸತೀಶ್  ಇಂಗ್ಲೆಂಡ್ ಬುಕ್ಕೊ ಆಸ್ಟ್ರೇಲಿಯಾ ವಿರುದ್ಧದ ಟೆಸ್ಟ್ ಪಂದ್ಯೊಗಾದ್ ಭಾರತ ತಂಡೊಗು ಸುರುತ  ಸರ್ತಿ ಆಯ್ಕೆ ಆಯೆರ್. ಇಂಗ್ಲೆಂಡ್ ವಿರುದ್ಧದ ಟೆಸ್ಟ್ ಪಂದ್ಯೊಡು ಸುರುತ ಇನ್ನಿಂಗ್ಸ್‌‌ಡ್ ೬೯ ರನ್ ಪಡೆದ್  ಅಂತರಾಷ್ಟ್ರೀಯ ಕ್ರಿಕೆಟ್‌‌ಗ್ ಪಜ್ಜೆ ದೀಯೆರ್. ಉಂದು ವಿಶ್ವ ಮಹಿಳಾ ಟೆಸ್ಟಡ್ ಮೂಜಿನೆ ಅತೀ ವೇಗದ ಅರ್ಧಶತಕವಾದುಂಡು. ಉಂದೆಕ್ ದುಂಬು ಗಾಯದ ಕಾರಣದಾತ್ರ ಆಸ್ಟ್ರೇಲಿಯಾ ವಿರುದ್ಧದ ಟೆಸ್ಟ್ ಪಂದ್ಯೊಡ್ದು ಪಿದಯಿ ಇತ್ತೆರ್.

## ಉಲ್ಲೇಕೊಲು

ವರ್ಗ:ಭಾರತೀಯ ಪೊಂಜೊಲೆನ ಕ್ರಿಕೆಟ್‌ದಾರ್

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ರಮ್ಯಾ (ನಟಿ)

**ರಮ್ಯಾ** (ಪುಟ್ಟು ನವೆಂಬರ್ ೨೯, ೧೯೮೨) ಕನ್ನಡ ಬುಕ್ಕ ತಮಿಳು ಚಿತ್ರರಂಗೊಡ್ ಬೇಲೆ ಮಲ್ಪುನ ಒರ್ತಿ ನಟಿ. ಮೇರ್ ಸದಾಶಿವನಗರೊದ ಐಡಿಯಲ್ ನರ್ಸಿಂಗ್ ಹೋಮ್ ಡ್ ನವೆಂಬರ್ ೨೯, ೧೯೮೨ ತಾರೀಕ್‍ಗ್ ಪುಟ್ಟಿಯೆರ್. ಮೆರೆನ ಪುಟ್ಟು ಪುದರ್ **ದಿವ್ಯ ಸ್ಪಂದನ**. ಮೇರ್ 'ಅಭಿ' ಚಿತ್ರೊಡ್ ಪುನೀತ್ ರಾಜ್‌ಕುಮಾರ್ ನೊಟ್ಟುಗು ಸುರೂತ ಸರ್ತಿ ರಂಗಪ್ರವೇಶ ಮಲ್ತೆರ್. ಮೇರ್ 'ತನನಂ ತನನಂ' ಬುಕ್ಕ 'ಸಂಜು ವೆಡ್ಸ್ ಗೀತಾ' ಚಿತ್ರೊಲೆಗ್ ರಡ್ಡ್ ಸರ್ತಿ ಬೆಸ್ಟ್ ಫಿಲಂಫೇರ್ ಪ್ರಶಸ್ತಿನ್ ಪಡೆಯೆರ್.

## ಪುಟ್ಟು ಬುಕ್ಕ ಬರವು
ರಮ್ಯಾ ಮೇರ್ ನವೆಂಬರ್ ೨೯, ೧೯೮೨ ನೇ ತಾರೀಕ್ ಗ್ ಬೆಂಗಳೂರುಡು ಪುಟ್ಟಿಯೆರ್. ಮೇರ್ ಊಟಿದ ಸೇಂಟ್ ಹಿಲ್ಡಾ ಸಾಲೆಗ್ ಬರವು ಕಲ್ಪರೆ ಪೋಯೆರ್ ಅವೆರ್ದ್ ಬುಕ್ಕ ತಮಿಳುನಾಡುದ ಚೆನ್ನೈಡುಪ್ಪುನ ಸೇಕ್ರೆಡ್ ಹಾರ್ಟ್ ಸ್ಕೂಲ್ (ಚರ್ಚ್ ಮಾರ್ಕ್) ಡ್ ದುಂಬುದ ಬರವುನ್ ಕಲ್ತೆರ್.

## ರಾಜಕೀಯೊಡ್ ರಮ್ಯಾ
ರಮ್ಯಾ ಮೇರ್ ಕರ್ನಾಟಕ ರಾಜ್ಯೊದ ಕಾಂಗ್ರೆಸ್‌ ಪಕ್ಷೊದ ಸಕ್ರಿಯ ಸದಸ್ಯೆರಾದಿತ್ತೆರ್. ಮಂಡ್ಯ ಕ್ಷೇತ್ರೊರ್ದ್ ಲೋಕಸಭೆ ಸದಸ್ಯರಾದ್ಲಾ ಮೇರ್ ಆಯ್ಕೆಯಾದಿತ್ತೆರ್. ೨೩ ಆಗಸ್ಟ್ ೨೦೧೩ ನೇ ತಾರೀಕ್ ಗ್ ನಡೆಡತಿನ ಲೋಕಸಭಾ ಉಪ-ಚುನಾವಣೆಡ್ ಮೇರ್ ಕಾಂಗ್ರೆಸ್ ಪಕ್ಷೊದ ಅಭ್ಯರ್ಥಿಯಾದ್ ಮಂಡ್ಯ ಕ್ಷೇತ್ರೊರ್ದ್ ವೋಟ್ ಗ್ ಉಂತುದಿತ್ತೆರ್. ಈ ಚುನಾವಣೆಡ್ ಪ್ರತಿಸ್ಪರ್ಧಿಯಾದ್ ಜನತಾದಳ ಪಕ್ಷೊದ ಪುಟ್ಟರಾಜು ಮೆರೆನ್ ೬೭,೬೧೧ ವೋಟ್ ದ ಅಂತರೊರ್ದ್ ಸೋಪಾದ್ ಸುರೂತ ಪ್ರಯತ್ನೊಡೆ ಲೋಕಸಭೆಗ್ ಪ್ರವೇಶ ಮಲ್ತೆರ್. ರಾಜ್ಯೊಡ್ ಕನ್ನಡ ನಟಿಯಾದ್ ಲೋಕಸಬೆಗ್ ಪ್ರವೇಶ ಮಲ್ತಿನೈಟ್ ರಮ್ಯಾ ಸುರೂತಾರ್.

## ಸಿನಿಮೊಲು
### ಕನ್ನಡ

### ನಿರ್ಮಾಪಕಿಯಾದ್

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಸಿನೆಮಾ ನಟಿ
ಕಳನಾಡಿ ಬಾಸೆ

**ಕಳನಾಡಿ** ಭಾರತೊದ ದಕ್ಷಿಣ ದ್ರಾವಿಡಬಾಸೆ. ಈ ಬಾಸೆ ೮೮% ಲೆಕ್ಸಿಕಲ್ ಹೋಲಿಕೆನ್ ಪಟ್ಟೊನುನ ಪಥಿಯಾ ಬಾಸೆನ್ ಹೋಲುಂಡು.

ದಕ್ಷಿಣ ಏಷ್ಯನ್ ಜನೊ ಬಾಂದವ್ಯೊ ವಿಬಾಗೊಡು ಬಡಪತ್ತ್‌ಡ್ ಪಿರಬೂರ್‌ನ  ಹಿಂದೂ ಜನೊ ಸಮೂಹೊದ ಬಾಗೊ.  ಈ ಜನೊಕ್ಲೆ ಗುಂಪು ಭಾರತೊಡು ಮಾತ್ರೊ ತೋಜಿದ್ ಬರ್ಪೆರ್.  ಅಗ್ಲೆನ ಪ್ರಾತಮಿಕ ಬಾಸೆ ಮಲಯಾಳಂ. ಭಾರತೊದ ಉಪಕಂಡೊಡು ಪ್ರದಾನೊ ದಾರ್ಮಿಕ ಸಂಪ್ರದಾಯವಾದೊ ಹಿಂದೂ ದರ್ಮೊ ಕಳನಾಡಿಲು ಆಚರಿಸವುನ ಪ್ರಾತಮಿಕ ದರ್ಮೊ. ಹಿಂದೂ ದರ್ಮೊದ ದಿಂಜ ರೂಪೊಲುಲ್ಲೊ.  ಪ್ರತಿಯೊಂಜಿ ಅಕ್ಲೆನವೇ ಆಯಿನ ದೇವತೆಲು ಬುಕ್ಕೊ ನಂಬಿಕೆಲೆನ್ ಹೊಂದ್ಂಡ್.

## ಕಳನಾಡಿ ಆರಾದನೆಲು
ಸಂಸ್ಕೃತ, ಮರಾಠಿಡ್ ಕಲಂದಿ ಪಂಡ ಹಿಂದೂ ದರ್ಮೊದಗ್ಲ್.  ಅಗ್ಲ್ ಭದ್ರಕಾಳಿ, ಮಲಯಕಾರಿಂಕಲಿ, ಪೂಮಾಲಿ, ಪೂತಾಡಿ, ಕಲಿಮಲತಂಪುರನ್, ಕಂದಂಬುಲಿ, ಕುಟ್ಟಿಚ್ಚಾತನ್ ಇಂದೆನ್ ಪೂರ ಆರಾದನೆ ಮಲ್ಪುವೆರ್.  ಅಗ್ಲ್ ಕಾಳ ಆಟ್ಟಂ ಬುಕ್ಕೊ ತೆಯ್ಯಂ ಕೆಟ್ಟುಲೆಡ್ ಪರಿಣತೆರ್.

## ಮೂಲೊ
ಕಳನಾಡಿ ಮಲಬಾರ್ದ ಸುರುತ ಆಡಳಿತಗಾರೆರೆ ಸೈನಿಕೆರ್. ಅಗ್ಲ್ ವಯನಾಡ್ ಜಿಲ್ಲೆಡ್ ತೋಜಿದ್ ಬರ್ಪೆರ್. ಮುಗ್ಲೆನ್ ಕನಲಾಡಿ, ಕಳನದಿಯನ್ ಪಂಡ್‍ದ್ ಲೆಪ್ಪುವೆರ್. ಅಗ್ಲ್ ಮಲಯಾಳ್ಯಾಲಿ ಪಾತೆರ್ಬೆರ್. ಕೇರಳ ಸರ್ಕಾರೊ ಅಗ್ಲೆನ್ ಬೇತೆ ಅರ್ಹೊ ಸಮುದಾಯೊಲೆ ಅಡಿಟ್ ಬರ್ಪುನ ಗುಂಪು.

## ಆಚರಣೆಲು
ಅಗ್ಲ್ ಏಳನೇ ತಿಂಗಲುಡು ಬಯಕೆದ ಆಚರಣೆನ್ ಮಲ್ಪುವೆರ್.  ಪುಟ್ಟ್‌ನ ಸೂತಕೊ ೨೧ ದಿನೊ ಮುಟ್ಟ ದುಂಬರಿಪುಂಡು.  ಮೂಜಿ ತಿಂಗೊಳ್‌ಡ್ದ್ ಬುಕ್ಕೊ ಪುದರ್ ದೀಡುವೆರ್.  ಅಗ್ಲ್  ಮುಂಡನ್ ಬುಕ್ಕೊ ಸುರುಕು ತೆನಸ್ ಕೊರ್ಪುನ ಕಜ್ಜೊಗು ಗುಮನೊ ಕೊರ್ಪುಜೆರ್.  ಪ್ರಾಯೊ ಬನ್ನಗ ಮಲ್ಪುನ ಕ್ರಮೊಲೆನ್ ಆಚರಿಸವೆರ್.  ದೇವಸ್ತಾನೊಲೆಡ್ ಮದ್ಮೆ ನಡಪಾವೆರ್.  ಮದ್ಮಾಯೆ ಮದ್ಮಾಲೆಗ್ ತಾಲಿ ಕಟ್ಟುವೆ. ಅಗ್ಲ್ ಸೈತ್‌ನಗ್ಲೆನ್ ಗುಂಡ್‌ಡ್ ಪಾಡುವೆರ್.  ೧೭ ಅತ್ತಂಡ ೨೧ ನೇ ದಿನೊ ಅಗ್ಲ್ **ಪುಲಕುಳಿ** ಆಚರಣೆನ್ ನಡಪಾವೆರ್.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಗೊಂಡಿ ಬಾಸೆಲು

**ಗೊಂಡಿ ಬಾಸೆ** ಕೊಯ್ತೂರ್ (Kōī, Kōītōr) ಪಂಡ್ದ್ ಲೆಪ್ಪುನ ಗೊಂಡಿ (Gōṇḍī), ಭಾರತೊದ ದಕ್ಷಿಣ-ಮದ್ಯೊ ದ್ರಾವಿಡ ಬಾಸೆ.  ೨೧ನೇ ಶತಮಾನೊದ ಸುರೂಟು ಇಂದೆನ್ ಸುಮಾರ್ ೨.೭ ಮಿಲಿಯನ್ ಗೊಂಡೆರ್ ಜನೊ ಪಾತೆರೊಂದಿತ್ತೆರ್. ಗೊಂಡಿ ದಿಂಜ ಉಪಬಾಸೆಲೆನ್ ಹೊಂದ್ಂಡ್.  ಅಯಿಟ್ ಕೆಲವು ಒಂಜೆಗೊಂಜಿ ಅರ್ತೊ ಆವೊಂದಿದ್ದಿ.  ಉಂದು ಬರವು ಬಾಸೆ ಅತ್ತ್.  ೧೮ನೇ ಶತಮಾನೊದ ಅರ್ದೊಡ್ದ್ ಬುಕ್ಕೊ ಸುರುವಾಯಿನ ಪ್ರದೇಸೊದ ಯುರೋಪಿಯನ್ ವಸಾಹತುಶಾಹಿಗ್ ದುಂಬೆ ಒವ್ವೇ ಎಡ್ಡೆ ದ್ರಡ ಇತಿಯಾಸೊ ಹೊಂದಿದ್ದಿಯಾಂಡ್.  ಭಾರತೊದ ರಾಜ್ಯಗಳಾಯಿನ ಮಧ್ಯಪ್ರದೇಶ, ಮಹಾರಾಷ್ಟ್ರ, ಛತ್ತೀಸ್‌ಗಢ, ಆಂಧ್ರ ಪ್ರದೇಶ, ತೆಲಂಗಾಣ ಬುಕ್ಕೊ ನೆರೆಕರೆತ ರಾಜ್ಯಜ್ಯೊಲೆಡ್ ಹಿಂದಿ, ಮರಾಠಿ ಬುಕ್ಕೊ ತೆಲುಗು ಇಂಚಿತ್ತಿ ಬರವುದ ಬಾಸೆಲೆ ಸಂಪ್ರದಾಯೊಡ್ದ್ ನೆರೆಕರೆತ ಬಾಸೆಲೊಟ್ಟುಗೆ ಗೊಂಡಿ ನಿಲೆ ಕಲೆವೊಂದುಂಡು.

## ಗೊಂಡಿ ಬಾಸೆಲು
ಗೊಂಡಿ ಬುಕ್ಕೊ ಸಮ್ಮಂದೊದ ಬಾಸೆಲೆನ್ ಸೇರೊನ್ನ ನೆರೆಕರೆತ ಕುಟುಮ್ಮೊದ ಉಪಗುಂಪು.  ಗೊಂಡಿ ಸರಿಯಾಯಿನ ಬಾಸೆ ಹೆಚ್ಚ ಜನೊ ಪಾತೆರುನ ಬಾಸೆ. ಈ ಬಾಸೆನ್ ೧೦ ಮಿಲಿಯನ್‌ಡ್ದ್‌ಲಾ ಹೆಚ್ಚ ಜನೊ ಪಾತೆರ್ಬೆರ್. ಈ ಉಪಗುಂಪುದ ಒರಿನ ಬಾಸೆಲೆಡ್ ಮುರಿಯಾ, ಮಡಿಯಾ ಬುಕ್ಕೊ ಕೊಯಾ ಸೇರ್ದ್ಂಡ್.  ಇತ್ತೆದ ಕ್ಷೇತ್ರಕಾರ್ಯೊ ಒಂಜಿ ಪಂಡ್ದ್ ಸೂಚಿಸಂಡ್ಲಾ ಪರ್ಧಾನವು ಬೇತೆನೇ ಬಾಸೆನಾ ಅತ್ತಂಡ ಗೊಂಡಿದ ಉಪಬಾಸೆನಾಂದ್ ನಿರ್ದಾರೊ ಆತ್‌ಜಿ.   ಖಿರ್ವಾರ್ ಸಾಮಾನ್ಯವಾದ್ ಗೊಂಡ ಪ್ರದೇಸೊದ ಜನೊ ಪಾತೆರ್ನ ಬಾಸೆ ಆತ್ಂಡ್. ಉಂದು ಗೊಂಡಿಗ್ ಸಮ್ಮಂದಿಸದ್ಂಡು.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಭೂದೇವಿ

**ಭೂದೇವಿ** ಪುರಾಣೊದ ಪ್ರಕಾರ ಭೂಮಿ ತಾಯಿನೆ  ಲೆಪ್ಪುವೇರ್. ದಕ್ಷಿಣ ಭಾರತೊದ ನಂಬಿಕೆದ ಪ್ರಕಾರ, ಭೂಮಿನ್ ಸಂಸ್ಕೃತೊಡು ಭೂಮಿ ಪಂದ್ ಲೆಪ್ಪೊವೆರ್. ಪೌರಾಣಿಕ ನಂಬಿಕೆಡ್ ನಮ ಭೂಮಿನ್ ಭೂದೇವಿ ಪಂದ್  ಲೆಪ್ಪುವ. ಕೆಲವು ಪುರಾಣಲೊಡು ಭೂದೇವಿನ್ ವಿಷ್ಣುನ ಪತ್ನಿ ಪಂದ್ ಉಲ್ಲೇಖಿಸಾದೇರ್. ಹೆಚ್ಚಾದ್ ವಿಷ್ಣು ದೇವಸ್ಥಾನೊಲೆಡ್ ಭೂದೇವಿನ್ ಶ್ರೀದೇವಿನೊಟ್ಟುಗು  ಚಿತ್ರಿಸಾದೇರ್. ಅವೇತೋ ವರಾಹ ದೇವಸ್ಥಾನೊಲೆಡು  ವರಾಹ ದೇವೆರ್ನ ಮಡಿಲುಡು ಕುಳದಿಲೆಕ್ಕ  ತೋಜಪಾದೇರ್. ರಾಕ್ಷಸ ನರಕಾಸುರೆ ವರಾಹ ಬುಕ್ಕೊ ಪೃಥ್ವಿದೇವಿನ ಮಗೆ ಪಂದ್ ಶ್ರೀಮದ್ ಭಾಗವತ ಪುರಾಣಡ್ ಪಂತೆರ್.
ದಕ್ಷಿಣ ಭಾರತೊದ ನಂಬಿಕೆದ  ಪ್ರಕಾರ, ಒರ ಸತ್ಯಯುಗೊಟು ಹಿರಣ್ಯಾಕ್ಷ ಪುದರ್‌ದ ರಕ್ಕಸೆ  ಭೂದೇವಿನ್ ಸಮುದ್ರೊಕ್ಕ್ ದಕ್ಕುವೆ, ಬುಕ್ಕೊ ಶ್ರೀ ಹರಿ ವಿಷ್ಣುವು ವರಾಹನ ರೂಪೊಡು ಪೋದು ಹಿರಣ್ಯಾಕ್ಷ ನ್ ತೀಗೀತ್ ಕೆರ್ದ್, ಭೂದೇವಿನ್ ರಕ್ಷಿಸಾಯೆ. ತ್ರೇತಾಯುಗೊಟು ಸೀತೆನ ಅವತಾರೊಡು ಶ್ರೀರಾಮಗ್  ಸೇವೆ ಸಲ್ಲಿಸಾದ್, ದ್ವಾಪರ ಯುಗೊಟ್ ಸತ್ಯಭಾಮೆನ  ಅವತಾರೊಡು ಶ್ರೀಕೃಷ್ಣನ ಸೇವೆ ಮಂತೋಲು ಪಂದ್ ಜನಕುಲು ಪನೊಂದು ಉಲ್ಲೇರ್ ಉಂದು ಅತ್ತವಂದೆ, ಕುಂತಿ‌ನ್ ಲಾ ಕೆಲವು ಕಡೆ ಭೂಮಿಯ ಅವತಾರ ಪಂದ್ ಪರಿಗಣಿಸುವೇರ್. ಉತ್ತರ ಭಾರತೊದ ನಂಬಿಕೆದ ಪ್ರಕೋರ, ಅಮ್ಮಾ ಸೀತಾ ಭೂದೇವಿನ ಮಗಳು ಬೋಕ್ಕ ಆರೆನ  ಮಗನ ಪುದರ್.ವಿಷ್ಣುಡು  ಪೃಥು ಪ್ರಕಟ ಆತಿನಿ. ಪೃಥುನ್  ಭೂಮಿದ ಸುರುತ ರಾಜ ಪಂದ್ ಪರಿಗಣಿಸಲಾತುಂಡು. ಪೃಥು ಸುರುಕು ಜಾಮೀನುನು ಹದ ಮಂತ್  ಕೃಷಿ ಪ್ರಾರಂಭ ಮಂತು, ಸಾಮಾಜಿಕ ವ್ಯವಸ್ಥೆಗ್  ಅಡಿಪಾಯ ಪಾಡುದೆರ್. ಅಲ್ಪಡ್ದ್ ಜನಕುಲು ಗುಹೆಲೆನ್  ತೊರೆದ್ ಇಲ್ಲಲೆನ್  ಕಟ್ಟುದು ವಾಸ ಮನ್ಪರೆ ಪ್ರಾರಂಭ ಮಂತೆರ್. ಪೃಥು ಭೂಮಿನ್ ಅರೆನ ಮಗಳ್ ಪಂದ್  ಸ್ವೀಕರ ಮಂತುದು  ಪೃಥ್ವಿ ಪಂದ್ ಪುದರ್ ದೀಯೆರ್.

## ದಂತಕಥೆಯ ಪ್ರಕಾರ
ಭಗವಾನ್ ವಿಷ್ಣು ದೇವರ್ಷಿ ನಾರದಗ್ ಈ ಭೂಮಿ ಮಧು ಬುಕ್ಕೊ ಕೈಟಭರೆನ  ಕೊಬ್ಬುಡ್ದು  ಪುಟ್ಟುದುಂಡು ಪಂದ್  ಪನ್ಪೇರ್. ದುರ್ಗಾ ಮಾತೆ ಇರ್ವೆರ್ ನ್ಲ ಕೆರ್ನಗ  ಅಕಲ್ನ  ದೇಹೊಡ್ದು  'ಮೇದ' ಪಿದಾಯಿ ಬತ್ತುಂಡು, ಅವು  ಸೂರ್ಯನ ಪ್ರಖರತೆಯಿಂದ  ನುಂಗುಂಡು. ಉಂದೆಡ್ದ್ ಆ ಕಾಲೊಡ್ದು  ಭೂಮಿಗ್ ‘ಮೇದಿನಿ’ ಪಂದ್  ಪುದರ್  ಬತ್ತುಂಡು. ಬುಕ್ಕೊ ಒಂಜಿ  ದಂತಕಥೆದ ಪ್ರಕಾರ, ಮಹಾವಿರಾಟ್ ಪುರುಷನ ಶಾಶ್ವತವಾದ್ ನೀರ್ ಡೇ  ವಾಸಿಸೊಂದು ಇತ್ತೆರ್. ಕಾಲಾನಂತರೊಡು, ಮಹಾವಿರಾಟ್‌ನ ರೋಮ ಕೂಪೊಡ್ದು ಭೂಮಿ ಪುಟ್ಯಾಳ್. ಕೆಲವು ಕಥೆಗಳೊಡು  ಭೂಮಿ ತಾಯಿನ್  ಮಹರ್ಷಿ ಕಶ್ಯಪನ ಮಗಳ್  ಪಂದ್ ಲಾ  ಪನ್ಪೇರ್.
### ಭಗವಾನ್‌ ವಿಷ್ಣುವಿನ ಪತ್ನಿ
ದಕ್ಷಿಣ ಭಾರತದ ನಂಬಿಕೆದ ಪ್ರಕಾರ, ಭೂಮಿನ್ ಸಂಸ್ಕೃತೊಡು  ಭೂಮಿ ಪಂದ್  ಲೆಪ್ಪುವೆರ್. ಪೌರಾಣಿಕ ನಂಬಿಕೆಡ್  ಭೂದೇವಿ ಪಂದ್  ಲಾ ಲೆಪ್ಪುವೆರ್. ಕೆಲವ್  ಪುರಾಣೊಡು  ಅರೆನ್ ವಿಷ್ಣುನ  ಪತ್ನಿ ಪಂದ್  ಲಾ ಪಂತೆರ್. ಹೆಚ್ಚಿನ ವಿಷ್ಣು ದೇವಾಲಯೊಡು ಲಾ ವಿಷ್ಣುನ್ ಶ್ರೀದೇವಿಯೊಟ್ಟುಗು ಚಿತ್ರಿಸಾದೆರ್.  ಅವೇತೊ ವರಾಹ ದೇವಾಲಯೊಡು  ಆರ್ ವರಾಹ ದೇವರೆನ  ಮಡಿಲುಡು  ಕುಲ್ದಿಲೆಕ್ಕ  ತೋಜಪಾದೆರ್. ರಾಕ್ಷಸ ನರಕಾಸುರನ್  ವರಾಹ ಬುಕ್ಕೊ ಪೃಥ್ವಿನ ಮಗ ಪಂದ್ ಶ್ರೀಮದ್ ಭಗವತ್ ಪುರಾಣೊಡು ಪಂತುಂಡು.

## ಯುಗ ಯುಗೊಡು  ಭೂಮಿ
**​ಸತ್ಯಯುಗೊಡು  ಭೂಮಿ**

ದಕ್ಷಿಣ ಭಾರತದ ನಂಬಿಕೆದ  ಪ್ರಕಾರ, ಒರ್ವ  ಸತ್ಯಯುಗೊಡು  ಹಿರಣ್ಯಾಕ್ಷ  ಭೂದೇವಿನ್ ಸಮುದ್ರಕ್ಕ್ ದಕ್ಕುನಗ, ಶ್ರೀ ಹರಿ ವಿಷ್ಣು ವರಾಹನ ರೂಪಡ್  ಪೋದು  ಭೂದೇವಿನ್  ರಕ್ಷಿಸಾಯೆರ್.

**ದ್ವಾಪರ ಯುಗೊಡು**

ಸತ್ಯಭಾಮೆನ ಅವತಾರ ಡು ಶ್ರೀಕೃಷ್ಣನ ಸೇವೆ ಮಂತೆರ್ ಪಂದ್  ಪನ್ಪೇರ್.

## ಭೂಮಿ ದೇವಿನ ಪೂಜೆ

ಹಿಂದೂ ಧರ್ಮೊಡು  ಭೂಮಿಗ್ ಅಪ್ಪೆನ ಸ್ಥಾನ ಕೊರ್ತೆರ್.  ಭೂಮಿನ್  ಭೂಮಾತೆ, ಭೂಮಿ ಅಪ್ಪೆ ಅಥವೊ ಅಮ್ಮಾ ಪಂದ್ ಸಂಬೋಧಿಸಲಾಪುಂಡು.ಪ್ರತಿದಿನೊ ಕಾಂಡೆ  ಬೊಲ್ಪುಗ್ ಲಕ್ಕುದು  ಭೂಮಿ ಅಪ್ಪನ್  ಸ್ಪರ್ಶ ಮಂತು  ನಮಸ್ಕಾರ ಮನ್ಪೊಡು  ಪನ್ಪಿನ ನಂಬಿಕೆ ಉಂಡು. ಈ ಸಂಪ್ರದಾಯೊ ಹಿಂದೂ ಧರ್ಮೊಡು  ಶತಮಾನೊಡು  ನಡೆತೊಂದು  ಬೈದುಂಡು.

***'ಸಮುದ್ರ - ವಸನೇ ದೇವಿ, ಪರ್ವತ-ಸ್ತನ-ಮಂಡಿತೇ|'''

'''ವಿಷ್ಣು-ಪತ್ನಿ ನಮಸ್ತುಭ್ಯಂ, ಪಾದ - ಸ್ಪರ್ಶಂ ಕ್ಷಮಸ್ವಮೇ||***'

ಪಂಡಾ, 
ಓ ಭೂಮಿ ಅಪ್ಪೆ, ವಿಷ್ಣುವಿನ ಬೊಡೆದಿಯೇ, ಪರ್ವತನ್  ಮಿರೆ  ಆದ್ ಅಲಂಕರಿ ಮಂದಿನಾರೇ, ಸಾಗರದಂಚಿನ ವಸ್ತ್ರೊನು  ತುತುದಿನಾರೇ, ಇರೆನ್ ಎನ್ನೊ ಪಾದೊಲೆಡ್   ಮುಟ್ಟಿದುನೇಕ್ ಎನನ್ ಕ್ಷಮಿಸಾಲೆ.

## ಉಲ್ಲೆಕೋಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಭವಾನಿ (ನಟಿ)

**ಭವಾನಿ** ದಕ್ಷಿಣ ಭಾರತೊದ ಜನಪ್ರಿಯ ಚಲನಚಿತ್ರ ನಟಿ. ೧೯೭೦ರ ನೇ ಇಸವಿಡ್ ಮಲಯಾಳಂ, ಕನ್ನಡ, ತಮಿಳು ಬುಕ್ಕ ತೆಲುಗು ಬಾಸೆಲೆಡ್ ಸುಮಾರ್ ೭೫ ಚಿತ್ರೊಲೆಡ್ ಅಬಿನಯ ಮಲ್ದೆರ್. ಕನ್ನಡದ **[[ಬೂತಯ್ಯನ ಮಗ ಅಯ್ಯು]]**(೧೯೭೪) ಬುಕ್ಕ **[[ಮಾಂಗಲ್ಯ ಬಂಧನ]]**(೧೯೭೬) ಚಿತ್ರೊಲೆಡ್ ಅಬಿನಯ ಮಲ್ತ್ ದಿನ ಮೇರ್ ಮಲಯಾಳಂದ *ಲೀಸಾ*(೧೯೭೮), *ಅನುಪಲ್ಲವಿ*(೧೯೭೯) ಬುಕ್ಕ **ಸರಸ್ವತೀಯಾಮಂ**(೧೯೮೦) ಚಿತ್ರೊಲೆಡ್ ಮಲ್ದಿನ ಅಬಿನಯೊಗ್ ಮೆರೆನ್ ಇತ್ತೆಲಾ ಗುರುತಿಸಾವೆರ್.
## ವೈಯಕ್ತಿಕ ಜೀವನೊ
ಮಲಯಾಳಂ ನಿರ್ಮಾಪಕೆ ಬುಕ್ಕ ಸಂಗೀತ ನಿರ್ದೇಶಕೆ ಆಯಿನ **ರಘು ಕುಮಾರ್** ಮೆರೆನ್ ೧೯೭೯ ನೇ ಇಸವಿಡ್ ಮದಿಮೆ ಆಯಿನ ಭವಾನಿ ಮೆರೆಗ್ ಭಾವನಾ ಬುಕ್ಕ ಭವಿತಾ  ಪುದರ್ ದ ರಡ್ಡ್ ಪೊಣ್ಣು ಜೋಕುಲು ಉಲ್ಲೆರ್. ಮೆರೆನ ಕಂಡನಿ ರಘು ಕುಮಾರ್ ಫೆಬ್ರುವರಿ ೨೦, ೨೦೧೪ ನೇ ತಾರೀಕ್ ಗ್ ತೀರಿಯೆರ್.
## ಭವಾನಿ ಮೇರ್ ನಟನೆ ಮಲ್ದಿನ ಸಿನಿಮೊದ ಪಟ್ಟಿ
#### ಮಲಯಾಳಂ

#### ತಮಿಳು

#### ಕನ್ನಡ

## ದಾರವಾಹಿಲು
* ಭಾಗ್ಯದೇವತ  - ಮಲಯಾಳಂ
* ಮತಾರಂ - ತಮಿಳು
* ಪಾರಿಜಾತ  - ಕನ್ನಡ
* ನಿನ್ನೆ ಪೆಲ್ಲಾಡತಾ - ತೆಲುಗು
* ಪಾರ್ವತಿ - ಮಲಯಾಳಂ
* ವಸಂತಂ- ತಮಿಳು
* ಮುತಾರಂ  - ತಮಿಳು
* ದೈವಮಗಳ್ - ತಮಿಳು
* ವಲ್ಲಿ - ತಮಿಳು
* ಅಕ್ಕ ತಂಗೈ- ತಮಿಳು
* ಅಭಿರಾಮಿ- ತಮಿಳು
* ಕಲ್ಯಾಣ ಪರಿಸು - ತಮಿಳು
* ಇಲ್ಲವರಸೈ - ತಮಿಳು
* ಮುಂದಾನೈ ಮುದಿಚು  - ತಮಿಳು
* ಸುಂದರಕಂದಾ - ತೆಲಗು
* ವಿವಾಹಿತ - ಮಲಯಾಳಂ

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವಿಶಾವನ್ ಬಾಸೆ

ವಿಶಾವನ್ ಪನ್ಪುನವು ಭಾರತೊದ ಮದ್ಯೊ ಕೇರಳೊದ ಬುಡಕಟ್ಟ್ ಜನೊ ಪಾತೆರುನ ದ್ರಾವಿಡ ಬಾಸೆ.

ಎರ್ನಾಕುಲಂ ಜಿಲ್ಲೆದ ಇಡಮಾಲ್ಯಾರ್ ಪ್ರದೇಸೊದ ಬುಕ್ಕೊ ತ್ರಿಶೂರ್ ಜಿಲ್ಲೆದ ವಜಚಲ್ ಪ್ರದೇಸೊಡು ನಿಲೆಯಾಯಿನ ಕೇರಳೊದ ಬುಡಕಟ್ಟ್ ಸಮುದಾಯೊ ಪಂಡ ಅವು ವಿಶಾವನ್. ಸರ್ಕಾರಿ ದಾಕಲೆಲೆ ಪ್ರಕಾರೊ ಅವು ಅಳಿವುದಂಚಿಡಿಪ್ಪುನ ಈ ಬುಡಕಟ್ಟ್‌ದಗ್ಲ್ ನಾನಲಾ ಈ ಪ್ರದೇಸೊಡು ವಾಸೊ ಮಲ್ತೊಂದುಲ್ಲೆರ್.  ಡಾ.ಮಿಥುನ್ ಕೆ.ಎಸ್. ಆರೆನ **ಟ್ರೈಬ್ಸ್ ಆಫ್ ಇಡಮಲ್ಯರ್** ಪನ್ಪುನ ತರೆಬರವುದ ಅದ್ಯಯನೊ ಅಗ್ಲೆನ ಸಾಂಸ್ಕೃತಿಕ ಬುಕ್ಕೊ ಬಾಸೆದ ಜನಾಂಗೀಯತೆನ್ ಸಾಬೀತ್ ಮಲ್ಪುಂಡು. ಈ ಬೂಕುದ ಸರ್ಕಾರಿ ದಾಕಲೆಲೆಡ್ ವಿಶಾವನ್‌ಲು ದಾಯೆ ಪಟ್ಟಿಯಾತ್‌ಜಿ ಪನ್ಪುನೆನ್ ಚರ್ಚಿಸವುಂಡು.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಅಂಗಲಮ್ಮ

**ಅಂಗಲಮ್ಮನ್** ಬುಕ್ಕೊ  **ಅಂಗಳಾ ಪರಮೇಶ್ವರಿ** ಪನ್ಪಿನ ಪುದರ್‌ದ **ಅಂಗಲಾ ದೇವಿ** ಹಿಂದೂ ದೇವತೆ ಪಾರ್ವತಿನ ಒಂಜಿ ಅಂಶ ಪಂದ್ ಪನ್ಪೆರ್ ದೇವಿನ್ ಸುರುಕು ದಕ್ಷಿಣ ಭಾರತದ ಹಳ್ಳಿಲೆಡ್ *ಕಾವಲ್ ದೇವತೆಯಾದ್* ರಕ್ಷಕ ದೇವತೆಯಾದ್ ಪೂಜೆ ಮಲ್ಪುವೆರ್. ಈ ದೇವಿನ್ ಹೆಚ್ಚಾದ್ (ಸಪ್ತಮಾತೃಕೆ)ಮಾತೃಕೆಲೆನ ಒಂಜಿ ಅಂಶ ಪಂದ್ ನಂಬುದೆರ್.

## ದಂತಕಥೆ
ಅಂಗಾಳಮ್ಮ ಪಂಡ ಪಾರ್ವತಿ ದೇವಿನ ರೂಪೊ. ಮಾತೃದೇವತೆನ ಈ ರೂಪೊ ದಕ್ಷಿಣ ಭಾರತೊಡು ಜಾಸ್ತಿ ಪುದರ್ ಪಡೆತ್ಂಡ್. ಉಂದು ಶಕ್ತಿ ದೇವತೆನ ಉಗ್ರ ರೂಪವಾದುಂಡು ಬುಕ್ಕೊ ಈ ದೇವಿ ಮಸ್ತ್ ಹಳ್ಳಿಲೆಡ್ ರಕ್ಷಕ ದೇವತೆಲಾ ಆದುಲ್ಲಲ್.

ಬ್ರಹ್ಮನ ಐನನೇ ತರೆನ್ ತುಂಡು ಮಲ್ತಿ ಬುಕ್ಕೊ ಶಿವನ ಪಿರಾವೇ ಬತ್ತಿನ ಕಪಾಲೊನು ಉಂತಾಯೆರೆಗ್ ಪಾರ್ವತಿ ದೇವಿ ಅಂಗಲಾ ಅಮ್ಮನ್ ರೂಪೊನು ಪಡೆಯೆರ್ಂದ್ ಪನ್ಪೆರ್ ಹೇಳಲಾಗುತ್ತದೆ.

ದಂತಕಥೆದ ಪ್ರಕಾರ ಶಿವೆ ಭೈರವನ ರೂಪೊ ಪಡೆಯೆರ್. ಬುಕ್ಕೊ ಬ್ರಹ್ಮನ ಐನನೇ ತರೆನ್ ಆಯೆ ಸೃಷ್ಟಿದ ಅಹಂಕಾರ ಇತ್ತಿನೆಡ್ದಾತ್ರ ತುಂಡು ಮಲ್ತೆರ್ಂದ್ ಪುರಾಣೊಲು ಪನ್ಪುಂಡು ಭೂಮಿದ ಮಿತ್ತ್‌ದ ಜೀವಿಲು ಅನುಭವಿಸಯಿನ ಕಷ್ಟದ ಬಗ್ಗೆ ಬ್ರಹ್ಮಗ್ ಪಶ್ಚಾತ್ತಾಪ ಇಜ್ಜಾಂಡ್.

ಆಂಡ ಕೆಲವೇ ಪೊರ್ತುಡು ಶಿವಗ್ ಪಶ್ಚಾತ್ತಾಪ ಆಂಡ್ ಬುಕ್ಕೊ ಪಾಪದ ಪರಿಹಾರೊಗಾತ್ರ, ಬ್ರಹ್ಮೆ ಶಿವನ್ ಅಲೆದಾಟದ ತಪಸ್ವಿ ಆಯೆರೆ (ಭಿಕ್ಷಾತನ) ಪನ್ಪೆ ಬುಕ್ಕೊ ತರೆತ ಬುರುಡೆಡ್ ತೆನಸ್ಸ್ ಬೇಡೊಡು ಪಂಡೆ.

ಅಂಗಾಳಮ್ಮನ ಕಥೆತ ಅಂಚನೆ, ಐನನೆತ ತರೆ ಶಿವನ ಪಿರವೇ ಪೋಯೆರೆ ಸುರು ಮಲ್ತ್ಂಡ್. ತರೆ ಶಿವನ ಕೈಟ್ ತನ್ನ ಇಲ್ಲ್ ಮಲ್ತ್ಂಡ್ ಬುಕ್ಕೊ ಶಿವೇ ಭಿಕ್ಷೆ ಬೇಡ್‌ದ್ ಪಡೆಯಿನೆನ್ ತಿನೆರೆ ಸುರು ಮಲ್ತ್ಂಡ್.

ಪಾರ್ವತಿ ದೇವಿ ಕಪಾಲೊನು ಮುಗಿಪುನ ಆಲೋಚನೆ ಮಲ್ಪುವಲ್. ವಿಷ್ಣುವಿನ ಸಲಹೆದಂಚನೆ ಅಂಗಿಕುಲ ತೀರ್ಥಂದ ಮುಟ್ಟದ ತಾಂಡಕಾರುಣ್ಯ ತೀರ್ಥೊಡು ಶಿವಗ್ ಅಟಿಲ್ ತಯಾರ್ ಮನ್ಪುವಲ್. ಶಿವೆ ವನಸ್ಸ್ ಮಲ್ಪೆರೆ ಬರ್ಪೆ. ಪಾರ್ವತಿ ದೇವಿ ಉದ್ದೇಶಪೂರ್ವಕವಾದ್  ಸುತ್ತುಲಾ ತೆನಸ್ಸ್‌ನ್ ಪದುರುವಳ್ ಬುಕ್ಕೊ ಕಪಾಲ ಶಿವನ ಕೈ ಬುಡ್ದು ಅವೆನ್ ತಿನಿಯೆರೆ ಬತ್ತ್ಂಡ್. ಪಾರ್ವತಿ ದೇವಿ ಈ ಅವಕಾಶೊನು ಉಪಯೋಗ ಮಲ್ತೊಂದು ಅಂಗಾಳಮ್ಮನ ಉಗ್ರ ರೂಪ ಪಡೆವೊಂಡು ತನ್ನ ಬಲಕಾರ್‌ನ್ ಉಪಯೋಗ ಮಲ್ತೊಂದು ಕಪಾಲೊನು ತಿರ್ತ್ ಜಪ್ಪುಡಾಯಲ್.
ತಮಿಳುನಾಡ್‌ದ ವಿಲ್ಲುಪುರಂ ಜಿಲ್ಲೆದ ಗಿಂಗಿ ತಾಲೂಕುದ ಮೇಲ್ಮಲಯನೂರುದ ಶ್ರೀ ಅಂಗಾಳ ಪರಮೇಶ್ವರಿ ದೇವಸ್ಥಾನ ಅಂಗಾಳಮ್ಮಗ್ ಸಮರ್ಪಿತವಾಯಿನ ಪ್ರಸಿದ್ಧ ದೇವಲ್ಯೊ ಆದುಂಡು.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ರಶ್ಮಿಕಾ ಮಂದಣ್ಣ

**ರಶ್ಮಿಕಾ ಮಂದಣ್ಣ** (ಪುಟ್ಟು: ೫ ಏಪ್ರಿಲ್ ೧೯೯೬), ಒರ್ತಿ ಭಾರತೀಯ ರೂಪದರ್ಶಿ ಬುಕ್ಕ ಕನ್ನಡ ಚಿತ್ರನಟಿ. ತನ್ನ ವೃತ್ತಿಜೀವನೊನ್ ಒಂಜಿ ರೂಪದರ್ಶಿಯಾದ್ ಸುರು ಮಲ್ತಿನ ಮೇರ್ ಕನ್ನಡ ಚಲನಚಿತ್ರ *ಕಿರಿಕ್ ಪಾರ್ಟಿ* ಪಿಚ್ಚರ್ ದ ಮೂಲಕ ೨೦೧೬ ನೇ ಇಸವಿಡ್ ಚಿತ್ರರಂಗೊಗ್ ಪ್ರವೇಶ ಮಲ್ತೆರ್. *ಕಿರಿಕ್ ಪಾರ್ಟಿ* ಪಿಚ್ಚರ್ ರ್ದ್ ಬುಕ್ಕ **ಕರ್ನಾಟಕ ಕ್ರಶ್** ಪನ್ಪಿನ ಪುದರ್ ರಶ್ಮಿಕಾ ಮೆರೆಗ್ ತಿಕ್ ದ್ಂಡ್, ಅವ್ ಅತ್ತಂದೇ **ನ್ಯಾಷನಲ್ ಕ್ರಶ್ 2020** ಪಂಡ್‍ದ್ ಗೂಗಲ್ ಇಂಡಿಯಾ ಬಿರುದುನ್ ಕೊರ್ತುಂಡು.
## ಪುಟ್ಟು
ರಶ್ಮಿಕಾ ಮಂದಣ್ಣ ಮೇರ್ ಕರ್ನಾಟಕದ ಕೊಡಗು ಜಿಲ್ಲೆಡ್ ವಿರಾಜಪೇಟೆದ ಒಂಜಿ ಕೊಡವ ಕುಟುಂಬೊಡ್ 	೫ ಏಪ್ರಿಲ್ ೧೯೯೬ ನೇ ತಾರೀಕ್ ಗ್ ಪುಟ್ಟಿಯೆರ್.
## ಸಿನಿಮೊಲು

## ಪ್ರಶಸ್ತಿಲು ಬುಕ್ಕ ನಾಮನಿರ್ದೇಶನೊಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಕುಂದುವಾಡಿ ಬಾಸೆ

**ಕುಂದುವಾಡಿ** ಪನ್ಪುನವು ಭಾರತೊದ ದಕ್ಷಿಣ ದ್ರಾವಿಡ ಬಾಸೆ. ಉಂದು ರಚನಾತ್ಮಕವಾದ್ ಮಲಯಾಳಂನ್ ಹೋಲುಂಡು.  ಆಂಡ ಪಥಿಯಾಗ್ ಕೈತಲಾದುಮಡು.

## ಬೌಗೋಳಿಕ ವಿವರೊ
ಕುಂದುವಾಡಿ ಭಾರತೊದ ಕೇರಳ ರಾಜ್ಯೊದ ಕಣ್ಣೂರು ಜಿಲ್ಲೆದ ಪಯ್ಯನ್ನೂರ್ ಬ್ಲಾಕ್‌ಡಿಪ್ಪುನ ಒಂಜಿ ಎಲ್ಯ ಗ್ರಾಮ/ಕುಗ್ರಾಮ.  ಉಂದು ಪೆರಿಂಗೋಮ್ ಪಂಚಾಯತ್ ಅಡಿಟ್ ಬರ್ಪುಂಡು.  ಉಂದು ಉತ್ತರ ಕೇರಳೊ ವಿಬಾಗೊಗು ಸೇರ್ದ್ಂಡ್.  ಉಂದು ಜಿಲ್ಲಾ ಕೇಂದ್ರೊದ ಕಣ್ಣೂರ್‌ಡ್ದ್ ಬಡೆಕಾಯಿಗ್ 46 ಕಿಮೀ ದೂರೊಡುಂಡು.  ಪಯ್ಯನ್ನೂರುಡ್ದ್ 10 ಕಿ.ಮೀ. ರಾಜ್ಯೊದ ರಾಜದಾನಿ ತಿರುವನಂತಪುರೊಡ್ದ್ 529 ಕಿ.ಮೀ.

ಕುಂದುವಾಡಿದ ಪಡ್ಡೋಯಿಗ್ ನೀಲೇಶ್ವರ ಬ್ಲಾಕ್, ತೆನ್ಕಾಯಿಗ್ ತಳಿಪರಂಬ ಬ್ಲಾಕ್, ಬಡೆಕಾಯಿಗ್ ಕಾಞಂಗಾಡ್ ಬ್ಲಾಕ್, ಮೂಡಾಯಿಗ್ ಇರಕ್ಕೂರು ಬ್ಲಾಕ್‌ಲೆಡ್ದ್ ಸುತ್ತುವರಿದ್ಂಡ್.  ಚೆರುತಝಂ, ಪಯ್ಯನ್ನೂರ್, ತಳಿಪರಂಬ, ಕಾಞಂಗಾಡ್ ನಗರೊಲು ಕುಂದುವಾಡಿಗ್ ಕೈತಲ್ಡ್ ಉಂಡು.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಮಲಂಕುರವನ ಬಾಸೆ

**ಮಲಂಕುರವನ್** (ಮಲ ಕೊರವನ್, ಮಲಕ್ಕುರವನ್) ಪನ್ಪುನವರು ಕೇರಳ ಬುಕ್ಕೊ ತಮಿಳುನಾಡ್ದ ತೆನ್ಕಾಯಿ ಗಡಿಡಿಪ್ಪುನ ದಕ್ಷಿಣ ಭಾರತೊದ ಒಂಜಿ ವರ್ಗೀಕರಿಸವಂದಿನ ದ್ರಾವಿಡ ಬಾಸೆ.  ಉಂದು ತಮಿಳು ಪ್ರಬಾವೊದೊಟ್ಟಿಗೆ ಮಲಯಾಳಂ ದ ಉಪಬಾಸೆ ಆತ್ಂಡ್. ಅತ್ತಂದೆ ಮಲಯಾಳಂಗ್ ಕೈತಲ್ದ ಸಮ್ಮಂದೊ ಇಪ್ಪುನ ಬಾಸೆ.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಮಲರಿಯನ್ ಬಾಸೆ

**ಮಲರಿಯನ್** (ಮಲ ಅರಾಯನ್, ಮಲಯರಾಯೆರ್) ಕೇರಳ ಬುಕ್ಕೊ ತಮಿಳುನಾಡು ದ ಅಳಿವುದಂಚಿಡ್ ಇಪ್ಪುನ ದ್ರಾವಿಡ ಬಾಸೆ.  ಉಂದು ಮಲಯಾಳಂಗ್ ಕೈತಲ್ದ ಸಮ್ಮಂದೊ ಪಡೆವೊಂದ್ಂಡ್.

ಇದೇ ಮೂಲದಿಂದ ಬೆಳೆದುಬಂದ ಇತರ ಹೆಸರುಗಳು ಮತ್ತು ಉಪಬಾಸೆಯ ಹೆಸರುಗಳು: ಅರಾಯನ್ಸ್, ಕರಿಂಗಲ್, ಮಲೈ ಅರಾಯನ್, ಮಲಯರಾಯನ್, ಮಲಯರಾಯರ್, ಪುರುಷ ಅರಾಯನ್ಸ್, ಮಲೆ ಅರಾಯನ್, ವಾಜಿಯಮ್ಮರ್

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಓಲಾದೇವಿ

**ಓಲಾದೇವಿಯು** ಕಾಲರಾ ದೇವತೆಯಾದಿತ್ತ್‌ದ್, ಬಂಗಾಳ ಪ್ರದೇಶದ (ಇತ್ತೆದ ಬಾಂಗ್ಲಾದೇಶ ಬುಕ್ಕೊ ಭಾರತದ ಪಶ್ಚಿಮ ಬಂಗಾಳ ರಾಜ್ಯ ಸೇರ್ದಿತ್ತ್‌ನ) ಬುಕ್ಕೊ ಮಾರ್ವಾರ್, ರಾಜಸ್ಥಾನದ ಜನೊಕುಲು ಪೂಜೆ ಮಲ್ಪುವೆರ್. ದೇವಿನ್ **ಓಲೈಚಂಡಿ**, **ಓಲಬೀಬಿ** ಬುಕ್ಕೊ **ಬೀಬಿಮಾ** ಪಂದ್ ಲೆಪ್ಪುವೆರ್. ಆ ದೇವಿನ್ ಬಂಗಾಳದ ಹಿಂದೂಲು ಬುಕ್ಕೊ ಮುಸ್ಲಿಮೆರ್ ಪೂಜೆ ಮಲ್ಪುವೆರ್.

ಆಕೆಯನ್ನು ರಾಜಸ್ಥಾನದಲ್ಲಿ ಮಾ ಶೀತಲ ಪಂದ್ ಪೂಜೆ ಮಲ್ಪುವೆರ್, ಕಾಲರಾ, ಕಾಮಾಲೆ, ಅತಿಸಾರ ಬುಕ್ಕೊ ಬೇತೆ ಬಂಜಿಗ್ ಸಂಬಂಧಿಸಯಿನ  ಸೀಕ್ ಸಂಕಟೊದ್ದ್  ತನ್ನ ಭಕ್ತೆರೆನ್  ರಕ್ಷಣೆ ಮಲ್ಪುವಳ್. ಆ ದೇವಿನ್ ಓರಿ ಮಾತಾ ಪಂದ್‌ಲ ಲೆಪ್ಪುವೆರ್.ಮಾರ್ವಾಡಿ ಸಂಪ್ರದಾಯೊಡು ಈ ದೇವಿಗ್ ಒವ್ವೆ  ಸ್ಥಿರ ಪ್ರತಿಮಾಶಾಸ್ತ್ರ ಇಜ್ಜಿ ಆಂಡ ಆಳೆನ್ ಸಾಮಾನ್ಯವಾದ್  ಶೀತಲದಂಚ  ಚಿತ್ರಿಸದೆರ್.

ಓಲಾದೇವಿ ಪೂಜೆ ಬಂಗಾಳೊಡು ಜಾನಪದ ಸಂಪ್ರದಾಯದ ಪ್ರಮುಖ ಭಾಗವಾದುಂಡು ಬುಕ್ಕೊ ಬೇತೆ  ಧರ್ಮ ಬುಕ್ಕೊ ಸಂಸ್ಕೃತಿದ ಸಮುದಾಯೊಡ್ದು ಮಾನಾದಿಗೆ ಪಡೆತ್ಂಡ್.

## ದೇವತೆ
ಓಲಾದೇವಿ ಪುರಾಣದ ಜನಪದ ಕಥೆಕ್‌ಲೆಡ್  ಭಕ್ತೆರ್ ಕಾಲರಾ ಸೀಕ್ ಸಂಕಟೊದ ವಿರುದ್ಧ ರಕ್ಷಕ ದೇವತೆ ಪಂದ್ ನಂಬುದೆರ್, ಇಡಿ ಬಂಗಾಳದ ಸಮುದಾಯೊನ್ ಪೀಡಿಪುನ ಸೀಕ್‌ಡ್ದ್  ರಕ್ಷಣೆ ಕೊರ್ಪುನಾಳ್ ಪಂದ್  ಆಳೆನ್ ಆರಾಧಣೆ ಮಲ್ಪುವೆರ್. ವಾಸ್ತವಡ್, ಕಾಲರಾಗ್ ಬಂಗಾಳಿ ಪದ *ಓಲಾ-ಓತಾ* ಅತ್ತ್ಂಡ  *ಓಲಾ-ಉತಾ*, *ಓಲಾ* ಪನ್ಪಿ ಪುದರ್‌ದ ಉಲ್ಲೇಖವಾದುಂಡು ("ಓಲಾ"ಪಂಡ ಬಂಗಾಳಿಡ್ ತಿರ್ತ್ ಪೋಪುನ ಬುಕ್ಕೊ *ಉತಾ* ಪಂಡ ಮಿತ್ತ್ ಪೋಪುನ. ಉಂದು ಕಕ್ಕುನೆ-ಉರ್ಚುನೆನ್  ಸೂಚಿಸವುಂಡು.).

## ತುತ್ತೈದ
ಹಿಂದೂಲೆಗ್, ಓಲಾದೇವಿ ಪಾರ್ವತಿ ದೇವಿನ ಸಂಯೋಜಿತ ರೂಪವಾದಿತ್ತ್‌ದ್, ನೀಲಿ *[[ಸೀರೆ|ಸೀರೆನ್]]* ತುತ್ತ್‌ದ್ ಬುಕ್ಕೊ ಬಂಗಾರ್ ಪಾಡ್ದ್ ಎಡ್ಡೆ ಮಂಜಲ್ ಚರ್ಮದ  ಪೊಂಜೊನ ರೂಪೊಡು ಚಿತ್ರಿಸದೆರ್. ಆಳೆಗ್ ವಿಸ್ತಾರವಾಯಿನ ಕೈಕುಲು ಜಕ್ಕಲ್‌ಡ್ ಬಾಲೆದೊಟ್ಟುಗು ಕುಳ್ಳ್‌ದಿತ್ತ್‌ನ ದೇವಿ. ಬಂಗಾಳದ ಹಿಂದೂ ಧರ್ಮವು ದೇವಿನ್ *ಒಲಬಿಬಿ ಗನ್* (*ಒಲಬಿಬಿ ಪದೊ*)ಡ್ದ್ *ಒಲಬಿಬಿ*ಅತ್ತ್ಂಡ *ಬೀಬಿಮಾ* ಪಂದ್ ಲೆಪ್ಪುವೆರ್,ಉಂದು ಕನ್ಯೆ ಹಿಂದೂ ಧರ್ಮದ ರಾಜಕುಮಾರಿನ ಬಾಲೆದ ಕಥೆನ್ ಪನ್ಪುಂಡು.ಉಂದು ಅತೀಂದ್ರಿಯವಾದ್ ಮಾಯಕಾದ್ ದೇವಿಯಾದ್ ಪಿರ ತೋಜಿದ್ ಬರ್ಪುಂಡು. ರಾಜ ಮನೆತನ ಬುಕ್ಕೊ ಮಂತ್ರಿ ಮಂಡಲೊಡು ಮಾತೆರೆನ್ಲ ಕಾಪುನ ದೇವಿಯಾದುಲ್ಲಲ್. ಒಂಜಿ ಕೈಟ್ ತನ್ನ ಭಕ್ತೆರೆ ಕಾಯಿಲೆ ನಾಶಮಲ್ಪುನ ಮಾಂತ್ರಿಕ ಆಯುಧ ಪತೊಂದಿನ ಚಿತ್ರೊಲುಂಡು.

## ಸಾಮಾಜಿಕ ಪ್ರಭಾವ
ಓಲಾದೇವಿ ಬಂಗಾಳದ ಜಾನಪದ ಸಂಪ್ರದಾಯೊಡು ಒಂಜಿ ಪ್ರಮುಖ ದೇವಿಯಾದಿತ್ತ್‌ದ್, ಮುಖ್ಯ ಹಿಂದೂ ದೇವೆರಾಯಿನ ಕೃಷ್ಣನೊಟ್ಟುಗು ಅಪ್ಪೆನ ದೈವಿಕತೆದ ಹಿಂದೂ ಪರಿಕಲ್ಪನೆದ ಮಿತ್ತರ್ಮೆಂದ್ ತೆರಿನಕುಲು ನಂಬುದೆರ್. ಕಾಲರಾ ದೇವತೆಯಾದ್ ಓಲಾದೇವಿನ ಆರಾಧನೆ 19 ನೇ ಶತಮಾನೊಡು ಭಾರತದ ಉಪಖಂಡೊಲೆಡ್ ರೋಗ ಪಸರುನೆದೊಟ್ಟುಗು ಬತ್ತ್ಂಡ್ಂದ್ ಪನ್ಪೆರ್. ಓಲಾದೇವಿನ ಪ್ರಸಿದ್ದಿ ಕೋಮು ರೇಖೆ ಬುಕ್ಕೊ ಜಾತಿ ಅಡೆತಡೆನ್ ಮೀರ್‌ದ್  ದಾಂಟ್‌ದ್ ಉಂಡು.  ವೈದ್ಯಕೀಯ ಬುಕ್ಕೊ ನೈರ್ಮಲ್ಯದ ಪ್ರಗತಿಡ್ದಾತ್ರ ಕಾಲರಾ ಭಾರಿ ಬೇಗೊಡೇ ್ ಕಡಿಮೆ ಆಯಿನ ಕಾರಣ ದೇವಿನ ಆರಾಧನೆದ ಮಹತ್ವಲ ಆಧುನಿಕ ಕಾಲೊಡು ಕಡಿಮೆ ಆದುಂಡು.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಮಲಮುತನ್ ಬಾಸೆ

**ಮಲಮುತನ್** ಪನ್ಪುನವು ದಕ್ಷಿಣೊದ ದ್ರಾವಿಡ ಬಾಸೆ ಆತ್ಂಡ್. ಮಲಪ್ಪುರಂ ಬುಕ್ಕೊ ಕೇರಳದ ಕೋಝಿಕೋಡ್ ಜಿಲ್ಲೆ ಬೆಟ್ಟೊಲೆಡ್ ಮಲಮುತ್ತನ್ ಜನೊ ಈ ಬಾಸೆನ್ ಪಾತೆರ್ಬೆರ್.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಮಲವೇದನ ಬಾಸೆ

ಮಲವೇದನ್ ಬಾಸೆ

ವರ್ಗೊ:ಅಳಿಸುವಿಕೆ ಟೆಂಪ್ಲೇಟುಲು
ವೈಷ್ಣೋ ದೇವಿ

**ವೈಷ್ಣೋ ದೇವಿ** ದೇವಿನ್ **ಮಾತಾ ರಾಣಿ**, **ತ್ರಿಕೂಟ**, **ಅಂಬೆ** ಬುಕ್ಕೊ **ವೈಷ್ಣವಿ** ಪನ್ಡ್‌ಲ ಲೆಪ್ಪುವೆರ್  ಈ ಹಿಂದೂ  ದೇವತೆ ಲಕ್ಷ್ಮಿನ ಅವತಾರವಾದುಂಡು ಕೆಲವೊಮ್ಮೆ ಕೆಲವು ನಂಬಿಕೆಲೆಡ್ ವೈಷ್ಣೋದೇವಿನ್|ಮಹಾಲಕ್ಷ್ಮಿನ ರೂಪ ಪಂದ್‌ಲ  ನಂಬುವೆರ್. ವೈಷ್ಣೋದೇವಿನ್ ಮಹಾಕಾಳಿ, ಮಹಾಲಕ್ಷ್ಮಿ ಬುಕ್ಕೊ ಮಹಾಸರಸ್ವತಿ ದೇವತೆಲೆನ ಒಟ್ಟು  ಅವತಾರವಾದ್‌ಲ ಪೂಜೆ ಮಲ್ಪುವೆರ್.  ಉಂದತ್ತಂದೆ  ಈ ದೇವಿನ್ ಹರಿ ಅತ್ತ್ಂಡ  ವಿಷ್ಣುನ ಶಕ್ತಿ ಸ್ವರೂಪಿಣಿಯಾದ್‌ಲ ನಂಬುವೆರ್
## ಮೂಲ

### ಪುರಾಣ
ದೇವಿ ಮಹಾಭಾಗವತ ಪುರಾಣೊಡು  ಈ ದೇವಿನ್ "ವಿಷ್ಣುಪ್ರಿಯಾ" ಪಂದ್ ಉಲ್ಲೇಖಿಸದೆರ್.

ವರಾಹ ಪುರಾಣದ ತ್ರಿಶಕ್ತಿ ಮಾಹಾತ್ಮ್ಯಡ್,  ಈ ದೇವಿನ್ **ತ್ರಿಕಾಲ ದೇವತೆಡ್ದ್ ಪುಟ್ಯಲ್ಂದ್ ಉಲ್ಲೇಖಿಸದೆರ್  ತ್ರಿಕಾಲ ದೇವತೆ** ತ್ರಿಮೂರ್ತಿಲೆಡ್ದ್ ಪುಟ್ಟಿನ  ದೇವತೆ ಪನ್ಪೆರ್.  ಇತ್ತೆದ ತ್ರಿಕೂಟ ಧಾಮ ಕ್ಷೇತ್ರೊಡು ದುಂಬು ಶತಷ್ಣಗ ಪರ್ವತ ಇತ್ತ್ಂಡ್. ಅಲ್ಪ ಇತ್ತಿನ  ಮಹಿಷಾಸುರೆ ಪನ್ಪಿ ರಕ್ಕಸನ್ ಈ ದೇವಿ ಸಂಹಾರ ಮಲ್ತಲ್ ಪನ್ಪಿನ  ನಂಬಿಕೆ ಉಂಡು 

ಲಕ್ಷ್ಮೀನಾರಾಯಣ ಸಂಹಿತೆದ ಕೃತಯುಗ ಸಂತಾನ ಬುಕ್ಕೊ ದ್ವಾಪರಯುಗದ ಸಂತಾನ  ಈ ದೇವಿನ್ "ಮಾಣಿಕಿ", ಕಲ್ಕಿನ ಶಕ್ತಿ ಪಂದ್ ಎನ್ನಿದೆರ್, ದಾಯೆ ಪಂಡ  ಈ ದೇವಿ ಮಾಣಿಕಾ ಪರ್ವತೊಡು (ತ್ರಿಕೂಟ ಪರ್ವತದ ನನೊಂಜಿ ಪುದರ್) ನೆಲೆ ಆತಲ್.

### ತಂತ್ರ
ಬೃಹತ್ ತಂತ್ರಸಾರದ ಪ್ರಕಾರ, ಆಳೆನ್ "ಹರಿಪ್ರಿಯಾ ತ್ರಿಕೂಟಾ" ಪಂದ್ ಲೆತ್ತೆರ್.

## ತೀರ್ಥಯಾತ್ರೆ ಮಾರ್ಗ
ಪ್ರೊಫೆಸರ್ ಬುಕ್ಕೊ ಲೇಖಕೆ ಮನೋಹರ್ ಸಜ್ನಾನಿ ಪನ್ಪಿನ ಪ್ರಕಾರ  ಹಿಂದೂ ನಂಬಿಕೆದ ಪ್ರಕಾರ ವೈಷ್ಣೋ ದೇವಿನ ಮೂಲ ವಾಸಸ್ಥಾನ ಅರ್ಧ ಕುನ್ವಾರಿ.  ಉಂದು ಕತ್ರಾ ಪಟ್ಟಣ ಬುಕ್ಕೊ ಗುಹೆತ ನಡುಟು ತಿಕ್ಕುನ ಜಾಗೆ ಆದುಂಡು. ಬಾಲೆ  9 ತಿಂಗಳು ಎಂಚ  ಅಪ್ಪೆನ ಗರ್ಭೊಡು ಉಪ್ಪುಂಡೊ ಅಂಚನೆ 9 ತಿಂಗಳು ಈ ಗುಹೆಟ್ ಧ್ಯಾನ ಮಲ್ತಲ್. ವೈಷ್ಣೋದೇವಿನ್ ಪತ್ತೆರೆ ಭೈರವನಾಥೆ ಪಿರವೆ ಬಲಿತ್ ಪೋನಗ ದೇವಿ ಬೆಟ್ಟದ ಗುಹೆತಾಡೆ  ಬತ್ತಲ್. ಅದಗ ಆಲ್ ಹನುಮಂತನ್ ಲೆತ್ತ್‌ದ್ ಯಾನ್  ಈ ಗುಹೆಟ್ ಒರ್ಂಭ ತಿಂಗಳು ತಪಸ್ಸು ಮಲ್ಪುವೆ ಅಡೆ ಮುಟ್ಟು ಈ  ಭೈರವನಾಥನ್ ಗುಹೆತ ಉಲಯಿ ಬರಿಯೆರೆ ಬುಡೆರೆ ಬಲ್ಲಿ " ಪಂದ್ ಪನ್ಪಲ್. ಹನುಮಂತೆ ಅಪ್ಪೆನ  ಆಜ್ಞೆ ಪಾಲನೆ ಮಲ್ಪುವೆ ಅಂಚಾದ್ ಭೈರವನಾಥನ್ ಈ ಗುಹೆತ ಪಿದಯಿ ಉಂತಾದೆರ್ ಪನ್ಪಿನೆನ್   ಸ್ಥಳೀಯ ದಂತಕತೆಕುಲು ಪನ್ಪುಂಡು.  ಇನಿ ಆ ಪವಿತ್ರ ಗುಹೆನ್ 'ಅರ್ಧ ಕುನ್ವಾರಿ' ಪಂದ್ ಲೆಪ್ಪುವೆರ್.
## ದೇವಲ್ಯೊ

**ವೈಷ್ಣೋ ದೇವಿ  ದೇವಲ್ಯೊ ** ವೈಷ್ಣೋ ದೇವಿಗ್ ಸಮರ್ಪಿತವಾಯಿನ ಪ್ರಮುಖ ಹಿಂದೂ ದೇವಲ್ಯೊವಾದಿತ್ತ್‌ದ್ ಜಮ್ಮು ಬುಕ್ಕೊ ಕಾಶ್ಮೀರದ ಭಾರತೀಯ ಕೇಂದ್ರಾಡಳಿತ ಪ್ರದೇಶದ ತ್ರಿಕೂಟ ಪರ್ವತೊಡಿಪ್ಪುನ ಕತ್ರಾಡ್ ಉಂಡು. ವೈಷ್ಣೋದೇವಿ ಪಂದ್ ಪೂಜೆ ಮಲ್ಪುನ ದುರ್ಗೆಗ್ ಸಮರ್ಪಿತವಾಯಿನ 108 ಶಕ್ತಿ ಪೀಠೊಲೆಡ್  ಈ ದೇವಲ್ಯೊಲ  ಒಂಜಾದುಂಡು  ಉಂದು ಭಾರತದ ಜಾಸ್ತಿ ಯಾತ್ರಿಲು ಭೇಟಿ ಕೊರ್ಪುನ ಯಾತ್ರಾ ಕೇಂದ್ರವಾದುಂಡು.ಪ್ರತಿ ವರ್ಷ ಲಕ್ಷಾಂತರ ಪ್ರವಾಸಿಲು ದೇವಾಲಯೊಗು ಬರ್ಪೆರ್. ನವರಾತ್ರಿದಂಚಿನ  ಪರ್ಬೊದ ಪೊರ್ತುಡು, ಪ್ರವಾಸಿಲೆನ ಸಂಖ್ಯೆ ಒಂದು ಕೋಟಿಡ್ದ್‌ಲ ಜಾಸ್ತಿ ಉಪ್ಪುಂಡು. ವೈಷ್ಣೋದೇವಿ ದೇವಲ್ಯೊ  ಭಾರತದ ಶ್ರೀಮಂತ  ದೇವಲ್ಯೊಲೆಡ್  ಒಂಜಾದುಂಡು. ಲೇಖಕೆರಾಯಿನ ಮೈಕೆಲ್ ಬಾರ್ನೆಟ್ ಬುಕ್ಕೊ ಜಾನಿಸ್ ಗ್ರಾಸ್ ಸ್ಟೈನ್ ಪನ್ಪಿ ಪ್ರಕಾರ"ಜಮ್ಮುದ ಮಾತಾ ವೈಷ್ಣೋ ದೇವಿ ದೇವಲ್ಯೊಗು  ಸುಮಾರು $16 ಶತಕೋಟಿ ವಾರ್ಷಿಕ ಆದಾಯ ಉಂಡುಗೆ".

ಈ ದೇವಲ್ಯೊ ಮಾತ  ಹಿಂದೂಲೆಗ್ ಪವಿತ್ರವಾದುಂಡು. ಸ್ವಾಮಿ ವಿವೇಕಾನಂದರ್ ಅಂಚನೆ ಬೇತೆ ಮಸ್ತ್ ಪ್ರಮುಖ ಸಾಧು ಸಂತೆರ್ ದೇವಲ್ಯೊಗು ಭೇಟಿ ಕೊರ್ತೆರ್.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಪಥಿಯಾ ಬಾಸೆ

**ಪಥಿಯಾ** ಪನ್ಪುನವು ಭಾರತೊದ  ದಕ್ಷಿಣ ದ್ರಾವಿಡ ಬಾಸೆ. ಉಂದು ಕಳನಾಡಿಗ್ ಕೈತಲ್ಡ್ ಉಂಡು.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಯೋಗಮಾಯ

ವೈಷ್ಣವ ಸಂಪ್ರದಾಯೊಡು ಈ ದೇವಿಗ್ **ನಾರಾಯಣಿ** ಪಂದ್ ಲೆಪ್ಪುವೆರ್  ಅಂಚನೆ ವಿಷ್ಣುನ ಶಕ್ತಿದ ಮೂರ್ತರೂಪವಾದ್  ಪೂಜೆ ಮಲ್ಪುವೆರ್. ಈ ದೇವತೆನ್ ಭಾಗವತ ಪುರಾಣೊಡು ದುರ್ಗಾ ದೇವಿನ ಅಂಶ ಪಂದ್ ನಂಬುವೆರ್. ಈ ದೇವತೆನ್ ಶಾಕ್ತಾ ಸಂಪ್ರದಾಯೊಡು ಆದಿ ಶಕ್ತಿನ ಒಂಜಿ ರೂಪ ಪಂದ್ ಎನ್ನಿದೆರ್  ಹಿಂದೂ ಸಾಹಿತ್ಯೊಡು ಈ ದೇವತೆ ನಂದ ಬುಕ್ಕೊ ಯಶೋದೆನ ಮಗಳಾದ್ ಯಾದವ ಕುಟುಂಬೊಡು ಪುಟ್ಟ್ಯಲ್ ಪನ್ಪಿ ನಂಬಿಕೆ.
## ದಂತಕಥೆ
ದೇವಕಿ ಬುಕ್ಕೊ ವಸುದೇವ ನ ಎನ್ಮನೆ ಬಾಲೆಯಾದ್ ಕೃಷ್ಣೆ ಪುಟ್ಟಿನ ಸಮಯೊಡು, ವಿಷ್ಣುನ ಸೂಚನೆದಂಚನೆ ನಂದೆ ಬುಕ್ಕೊ ಯಶೋದನ ಇಲ್ಲಡ್  ಅವ್ವೆ  ಪೊರ್ತುಡು  ಯೋಗಮಯೆ ಪುಟ್ಯಲ್. ವಾಸುದೇವೆ ಕೃಷ್ಣನ ಬದಲ್‌ಗ್ ಯಶೋದನ ಈ ಮಗಲೆನ್  ದೇವಕಿನ ಅಲ್ಪ ಕನತ್ ದೀಪೆ. ಕಂಸೆ ತನ್ನ ಭವಿಷ್ಯವಾಣಿದ  ಹೇಳಿಕೆದ ಪ್ರಕಾರ ತನ್ನ ವಿರೋಧಿ  ಪಂದ್ ನಂಬ್‌ದ್ ಈ ಬಾಲೆನ್ ಕೆರಿಯೆರೆ ತೂನಗ  ಆಲ್  ಕಂಸನ ಕೈಡ್ದ್  ತಪ್ಪಾದ್  ತನ್ನ ದುರ್ಗೆನ  ರೂಪೊಗು ಬತ್ತಲ್. ನಿನ್ನ ವಿರೋಧಿ  ಬೇತೆ ಕೋಡಿಡ್ ಪುಟ್ಟ್‌ದೆ  ಪುಟ್ಟಿ ಕೂಡ್ಲೆ ಮಥುರಾ ಕರ್ಪಿಲ್ಲ್‌ಡ್ದ್ ಮಾಯಕಾತೆ  ಪಂದ್  ದುಷ್ಟ ರಾಜ ಕಂಸಗ್ ತೆರಿಪಾಯಲ್.
ಶ್ರೀಕೃಷ್ಣನ ತಂಗಡಿಯಾದ್ ಯೋಗ ಮಾಯಾ ದೇವಿ ಕಂಸನ ಕೈಡ್ದ್ ಮಿತ್ತ್ ರಾದ್ ಆಕಾಶೊಡು ದೇವಿಯಾದ್ ಎನ್ಮ ಕೈಟ್ ಆಯುಧ ಪತ್ತಿನ ದುರ್ಗಾದೇವಿಯಾದ್ ತೋಜ್ಯಾಲ್

ಓ ಕಂಸ. ಎಲವೋ ಮೂರ್ಖ. ಎನನ್ ಕೆರ್ದ್ ದಾದ  ಪ್ರಯೋಜನ ? ನಿನನ್ ಕೆರ್ಪುನ ವೈರಿ ಇತ್ತೆ  ಬೇತೆ ಕಡೆಟ್ ಪುಟ್ಟ್‌ದ್ ಆತ್ಂಡ್. ಅಂಚಾದ್ ಬೇತೆ ಜೋಕುಲೆನ್ ಕೆರ್ಪುನ ಅಗತ್ಯ ಇಜ್ಜಿ ಪನ್ಪಿನ ಅಶರೀರವಾಣಿ ಕೊರ್ಪಲ್
, ಆಳ್ ವಿಂಧ್ಯಾಚಲ ಪರ್ವತೊನು ವಾಸಗು ಜಾಗೆಯಾದ್ ಆಯ್ಕೆ ಮಲ್ತ್‌ದಲ್ ಪಂದ್ ಸ್ಥಳೀಯ ಸಿದ್ಧಾಂತಗಳು ನಂಬುತ್ತವೆ. ಅಲ್ಲಿ ಆಕೆಯ ದೇವಾಲಯವು  ಇದೆ.
## ವೈಷ್ಣವ ಪಂಥ
 ಯೋಗಮಾಯಾ ದೇವತೆನ್ ವಿಷ್ಣುನ ಆಂತರಿಕ ಬುಕ್ಕೊ ಬಾಹ್ಯ ಶಕ್ತಿದ ಸಾಕಾರರೂಪ ಪಂದ್ ವೈಷ್ಣವ ಪಂಥೊಡು ನಂಬುದೆರ್.ಮುಲ್ಪ ದೇವತೆನ್  ಕೃಷ್ಣನ ಅವತಾರ ಪಂದ್ ನಂಬುದೆರ್. ವಿಷ್ಣುಪುರಾಣದ ಪ್ರಕಾರ *ವೈಷ್ಣವಿ ಮಹಾಮಾಯ* ಪನ್ಪಿನ   ಈ ದೇವಿ ದುರ್ಗಾ, ಅಂಬಿಕಾ, ಕ್ಷೇಮದಾ ಬುಕ್ಕೊ ಭದ್ರಕಾಳಿ ಇಂಚ ಬೇತೆ ಬೇತೆ ರೂಪೊನು ಪಡೆತಲ್.

*ಮುಕುಂದವಿಲಾಸ* ಪನ್ಪಿನ 17ನೇ ಶತಮಾನದ ಸಾಹಿತ್ಯಿಕ ಕವಿತೆದ ಪ್ರಕಾರ,  ಕಂಸ ಬುಕ್ಕೊ ಶಿಶುಪಾಲರೆ ದಬ್ಬಾಳಿಕೆಡ್ದ್ ಭೂವಾಸಿಲೆನ ರಕ್ಷಣೆಗೋಸ್ಕರ ಭೂಮಿಗ್ ಬರೊಡುಂದು ವಿಷ್ಣುಡ ಭೂದೇವಿ ಬುಕ್ಕೊ ಬ್ರಹ್ಮೆ. ಕೇಂಡೊನ್ನಗ ಆಯೆ ತನ್ನ ಕೃಷ್ಣ ಅವತಾರೊಡು ಸಹಾಯ ಮಲ್ಪೆರೆ ಮಸ್ತ್ ದೇವತೆಲೆನ್ ಆಯ್ಕೆಮಲ್ಪುವೆ. ಲಕ್ಷ್ಮಿ, ರುಕ್ಮಿಣಿಯಾದ್ ಪುಟ್ಟೊಡು, ಭೂದೇವಿ ಸತ್ಯಭಾಮೆಯಾದ್ ಪ್ರಕಟ ಆವೊಡು, ಆದಿ ಶೇಷೆ ಬಲರಾಮನ ಅವತಾರ ಆವೊಡು, ಬುಕ್ಕೊ ಯೋಗಮಯೆ ಯಶೋದೆನ ಮಗಳಾದ್ ಪುಟ್ಟೊಡು ಪಂದ್ ನಿರ್ಧಾರ ಆಪುಂಡು.

ಭಗವದ್ಗೀತೆಡ್ ಕೃಷ್ಣನ ಕಾಲಕ್ಷೇಪೊಲು ಬುಕ್ಕೊ ನಿಜವಾಯಿನ ರೂಪ ಜನೊಕುಲೆಗ್ ದಾಯೆ ತೋಜುಜಿಂದ್  ಅರ್ಜುನಗ್ ಚೋದ್ಯೊ ಉಪ್ಪುಂಡು. ಆಗ ಶ್ರೀಕೃಷ್ಣೆ ಎನ್ನ ಅಭಿವ್ಯಕ್ತಿಲು ಮಾತೆರೆಗ್ಲ ತೋಜುಜಿ ಬುಕ್ಕೊ ಭಗವಂತನ ಸೃಷ್ಟಿದ ಭ್ರಮೆತ ಶಕ್ತಿಡ್ದ್  ಆಯೆ ಮುಚ್ಚಿದ್ ಪೋದಿಪ್ಪುವೆಂದ್ ಪನ್ಪೆ.

ರಕ್ಕಸೆ ಜಲಂಧರೆ ಪಾರ್ವತಿನ್ ಅಪಹರಣ ಮಲ್ಪೆರೆ ಶಿವನ ವಿರುದ್ಢ ಲಡಾಯಿ ಮಲ್ಪುವೆ  ಅಪಗ ವಿಷ್ಣು ಅಸುರನ ಬುಡೆದಿ ವೃಂದಾನ ಪವಿವ್ರತಾ ಧರ್ಮೊನು ಪೊಲಿಪೆರೆ  ಯೋಗಮಾಯೆನ್ ಒಂಜಿ ಭ್ರಮೆತ ರೂಪವಾದ್ ಗಳಸುವೆ. ಅಂಚಾದ್ ಶಿವಗ್ ಲಡಾಯಿಡ್ ಗೆಲ್ಮೆ ಸಾಧ್ಯ ಆಪುಂಡು

 ಯೋಗಮಾಯೆ ವಿಷ್ಣುಗು ಮಲ್ಪುನ ಸೇವೆಡ್ದ್ ಸಂಪ್ರೀತಿ ಆದ್  ದೇವಿಗ್ ಆಳೆನ ಗೌರವಾರ್ಥವಾದ್  ಪೂಜೆ ಮಲ್ಪೆರೆ *ಏಕಾದಶಿ* ದಿನೊನು ಏರ್ಪಾಡ್ ಮಲ್ಪುವೆ.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಮುಳ್ಳು ಕುರುಂಬ ಬಾಸೆ

*'ಮುಳ್ಳು ಕುರುಂಬ* ಪನ್ಪಪುನವುದಕ್ಷಿಣ ದ್ರಾವಿಡ ಬಾಸೆ.  ಉಂದು ಮಲಯಾಳಂ ಬಾಸೆಗ್ ಕೈತಲ್ದ ಸಮ್ಮಂದೊ ಹೊಂದ್ಂಡ್‍.

## ಬೌಗೋಳಿಕ ವಿತರಣೆ
ಜನಾಂಗಶಾಸ್ತ್ರೊದ ಪ್ರಕಾರೊ, ಸರಿ ಸುಮಾರ್ ೨೫,೦೦೦ ಮುಲ್ಲು ಕುರುಂಬ ಬಾಸೆ ಪಾತೆರ್ನಗ್ಲ್ ಕೇರಳೊದ ವಯನಾಡ್ ಜಿಲ್ಲೆಡ್ ಸುಲ್ತಾನ್ ಬತ್ತೇರಿ ಬುಕ್ಕೊ ವೈತಿರಿ ತಹಸಿಲ್‍ಗಳುಡು ನಿಲೆಯಾತೆರ್.  ಬುಕ್ಕೊ ಒರಿನ ೧,೦೦೦ಡ್ದ್ ಹೆಚ್ಚ ಗುಡಲೂರು, ನೀಲಗಿರಿ ತಹಶೀಲ್, ನೀಲಗಿರಿ ಜಿಲ್ಲೆ, ತಮಿಳುನಾಡು ಎರುಮಾಡ್ ಬುಕ್ಕೊ ಚೆರಂಗೋಡು ಗ್ರಾಮೊಲೆಡ್ ನಿಲೆಯಾತೆರ್.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಮಲವೇದನ್ ಬಾಸೆ

**ಮಲವೇದನ್** (ಮಲೈ ವೇದನ್) ಪನ್ಪುನವು ಕೇರಳ ಬುಕ್ಕೊ ತಮಿಳುನಾಡ್ದ ದ್ರಾವಿಡ ಬಾಸೆ..  ಉಂದು ಮಲಯಾಳಂಗ್ ಕೈತಲ್ದ ಸಮ್ಮಂದೊ ಹೊಂದ್ಂಡ್.  ಮಲವೇದನ್ ಬಾಸೆ ಪಾತೆರ್ನಗ್ಲ್ ಕೇರಳೊದ ಬುಡಕಟ್ಟ್ ಸಮುದಾಯೊಲೆಡ್ ಒಂಜಿ ಗುಂಪು.  ಅಗ್ಲೆಡ್ ದಿಂಜ ಜನೊ ಎರ್ನಾಕುಲಂ, ಕೊಲ್ಲಂ, ಕೊಟ್ಟಾಯಂ, ಇಡುಕ್ಕಿ, ಪತ್ತನಂತಿಟ್ಟ, ಬುಕ್ಕೊ ತಿರುವನಂತಪುರಂ ಜಿಲ್ಲೆಲೆಡ್ ವಾಸೊ ಮಲ್ತೊಂದುಲ್ಲೆರ್.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಶುಕಸಪ್ತತಿ

ಸಂಸ್ಕೃತೊಡು "ಶುಕ" ಪಂಡ ಗಿಳಿ ಪಂದ್‌ಲ "ಸಪ್ತತಿ" ಪಂಡ ೭೦ ಪನ್ಪಿ ಅರ್ಥ ಉಂಡು. ಮೂಲತಃ ಸಂಸ್ಕೃತೊಡು ರಚನೆ ಆಯಿನ "ಶುಕಸಪ್ತತಿ" ಡ್ ಗಿಳಿ ತನ್ನ  ಯಜಮಾನ್ತಿಗ್ ಪನ್ಪಿನಂಚಿನ  ಎಲ್ಪ  ಕತೆಕುಲು ಉಂಡು. ಮುಲ್ಪ ಗಿಳಿತ ಯಜಮಾನೆ  ಬ್ಯಾರೊಗುಂದು ಬೇತೆ ಊರುಗು ಪೋದಿಪ್ಪುನಗ  ಯಜಮಾನ್ತಿಗ್ ತನ್ನ ಪ್ರಿಯಕರನ್ ಭೇಟಿ ಆವೊಡು ಪನ್ಪಿನ ಆಸೆ  ಆವೊಂದಿಪ್ಪುಂಡು. ಗಿಳಿ ಯಜಮಾನ್ತಿನ  ಮನಸ್ಸ್‌ಡ್  ಪ್ರಿಯಕರನ್ ತೂಪಿನಂಚಿನ  ಆಸೆ ಪುಟ್ಟಂದಿಲೆಕ್ಕ ಮಲ್ಪೆರೆ  ಗಿಳಿ ಪ್ರತೀದಿನ ಒಂಜೊಂಜಿ ಕತೆ ಪನೊಂದಿಪ್ಪುಂಡು. ಆ ಕತೆತ ಮುಖಾಂತರ ತನ್ನ ಯಜಮಾನ್ತಿನ ಸಂಸಾರ ಹಾಳಾವಂದಿಲೆಕ್ಕ  ಮಲ್ಪೆರೆ ಗಿಳಿ ಪುಣೆವೊಂದಿಪ್ಪುಂಡು. ಎಲ್ಪ ದಿನ ಕರಿದ್  ಯಜಮಾನಿ ಇಲ್ಲಗ್ ಪಿರ ಬತ್ತ್‌ದ್  ತನ್ನ ಇಲ್ಲ್  ಸೇರುವೆ. ಸಂಸಾರ ಧರ್ಮ, ಸಂಸಾರದ ಮೌಲ್ಯೊಲು, ನೈತಿಕತೆ ಇಂಚಿನ ಮಾತ  ಮೌಲ್ಯಯುತವಾಯಿನ ವಿಷಯ  ಈ ಎಲ್ಪ ಕತೆಕುಲೆಡ್ ಉಂಡು.

ಈ ಕತೆಕುಲೆಡ್ ಕೆಲವು ದುಂಬೇ  ಬೇತೆ ಕೃತಿಕುಲೆಡ್ ಉಪ್ಪುನ ಕತೆ್ಕುಲೆನ ಪುನರಾವರ್ತನೆಯಾದುಂಡು. ಈ ಕೃತಿನ್ ಯಾಪ ಬರೆತೆರ್ ಪನ್ಪಿನೆಕ್ ಸರಿಯಾಯಿನ ದಾಖಲೆ ಇಜ್ಜಾಂಡಲ ಹೆಚ್ಚಿನ ವಿದ್ವಾಂಸೆರ್ ಉಂದು ಕ್ರಿ.ಶ ೧೨ ಶತಮಾನದ ರಚನೆ ಪಂದ್ ಅಭಿಪ್ರಾಯ ವ್ಯಕ್ತ ಪಡಿಸದೆರ್. ಈ ಕೃತಿತ ಬಗ್ಗೆ ಇಪ್ಪುನ ಪರತ್ ಹಸ್ತಪ್ರತಿ ೧೫ನೆ ಶತಮಾನದ ಆದುಂಡು. ಉಂದೆನ್ ಪರ್ಶಿಯನ್, ಮಲಯ ಇಂಚ  ಕೆಲವು ಬಾಸೆಲೆಗ್ ಭಾಷಾಂತರ ಮಲ್ತೆರ್. ಉಂದೆನ್ ೨೦೦೦ ಇಸ್ವಿಡ್ ಇಂಗ್ಲಿಸ್‌ಗ್ ಭಾಷಾಂತರ ಮಲ್ತೆರ್.
## ಕಥಾ ಸ್ವರೂಪ
ಈ ಕಥಾ ಸಂಕಲನೊಡು ಕತೆತ ಒಲಯಿ ಕತೆ ಉಪ್ಪುನಂಚಿನ ಸ್ವರೂಪ ಉಂಡು 
ಒಂಜಿ ಕತೆತೊಟ್ತುಗು ಬುಕ್ಕೊೊಂಜಿ ಕತೆತ ಸಂಬಂಧೊನು ದುಂಬರಿಪೆರೆ ಈ ಕೃತಿಟ್ ೭೨ ಕತೆಕುಲುಂಡು.  ಅವೆಟ್ ಒಂಜಿ ಮುಖ್ಯ ಕತೆ. ಒರಿನ ೭೧ ಕತೆಕುಲೆನ್ ಗಿಳಿ ತನ್ನ ಯಜಮಾನ್ತಿಗ್ ಪನ್ಪುನಂಚ ಚಿತ್ರಿಸದೆರ್.

ಶ್ರೀಮಂತ ಬ್ಯಾರೊದಾಯನ ಮಗೆ "ಮದನ ವಿನೋದೆ" ಬುಕ್ಕೊ ಆಯನ ಬುಡೆದಿ "ಪದ್ಮಾವತಿ" ಈ ಕತೆಕುಲೆನ ಮುಖ್ಯ ಪಾತ್ರಧಾರಿಲು. ಮದನ ಮೋಹನಗ್ ಆಯನ ಬ್ರಾಣೆ  ದೋಸ್ತಿ ಒರಿ ಪಾತೆರುನ ಗಿಳಿ ಒಂಜೆನ್ ಕೊರ್ಪೆ. ಆ ಗಿಳಿ ಆಯಗ್ ವ್ಯಾಪಾರಧರ್ಮದ ಬಗೆತ ಕತೆಕುಲೆನ್ ಪನೊಂದುಪ್ಪುಂಡು. ಆ ಕತೆಡ್ದ್ ಉಮೇದ್ ಪಡೆಯಿನ ಆಯಗ್ ಕರ್ತವ್ಯದ ಬಗ್ಗೆ ಗೇಣೊ  ಬತ್ತ್‌ದ್ ಬ್ಯಾರೊಗುಂದು  ಪ್ರವಾಸ ಪೋಪೆ. ಆಯೆ ಪೋನಗ  ಆಯನ ಬುಡೆದಿ ಪದ್ಮಾವತಿನ್ ಇಲ್ಲಲ್ ಒರ್ತಿನೆ ಬುಡ್ದು ಪೋಪೆ.

ಪದ್ಮಾವತಿಗ್ ತನ್ನ ಕಂಡನಿ ಬುಡ್ದು ಪೋಯಿನೆಡ್ದಾತ್ರ   ಯಾಪಲ ಬೇಜಾರ್  ಮಲ್ತೊಂದಿಪ್ಪುವಳ್. ಅಪಗ ಆಳೆಗ್ ತಿಕ್ಕಿನ ದೋಸ್ತಿ ಒರ್ತಿ ಬೇಜಾರ್ ಕಳೆಯೆರೆ ಪ್ರಿಯಕರನಾಡೆ ಪೋಯೆರೆ ಪನ್ಪಲ್. ಆಳೆನ  ಸಲಹೆಗ್ ಒಪ್ಪಿದ್ ಪದ್ಮಾವತಿ ಪ್ರತೀ ದಿನ ರಾತ್ರೆ ಪ್ರಿಯಕರನಾಡೆ ಪೋಯೆರೆ  ತಯಾರಾಪಲ್. ಆಂಡ ಪ್ರತೀ ರಾತ್ರೆ ಗಿಳಿ ಒಂಜೊಂಜಿ ಕತೆ ಪಂಡ್‌ದ್ ಪದ್ಮಾವತಿನ  ಮನಸ್ಸ್ ಬದಲಾದ್ ಆಳೆನ ಪ್ರಿಯಕರನ್  ಬೇಟಿ ಆವಂದಿಲೆಕ್ಕ ಆಪುಂಡು. ಈ ಕತೆಕ್‌ಲೆಡ್ ಗಿಳಿ ತನ್ನ ಯಜಮಾನ್ತಿಗ್ ಲೈಂಗಿಕ ಆಸೆ ಉಪ್ಪುನ ಮಾತ  ಸರಿ ಆಂಡ ಆ ಆಸೆಡ್ದ್ ದಾದಾಂಡಲ ಅನಾಹುತ ಆಂಡ  ಅವೆನ್ ಎದುರಿಸವುನ ಬುದ್ಧಿ ನಿಕ್ಕ್ ಉಂಡಾ ಪಂದ್  ಆಳೆನ್ ಗಿಳಿ ಕೇನುಂಡು. ಇಜ್ಜಿ ಪಂಡಿನ ಆಳೆಗ್ ದಾದ ಮಾತ ಅನಾಹುತ ಆಪುಂಡು ಪಂದ್ ತೆರಿಯೊನುನ ಆಸೆ ಆಳೆಗ್ ಆಪುಂಡು. ಅಪಗ ಗಿಳಿ ಅಯಿಕ್ ಸರಿಯಾಯಿನ ಕತೆ ಒಂಜೆನ್ ಪನ್ಪುಂಡು. ಆ ದಿನತ ಕತೆನ್  ಕೇನ್ದ್ ಪದ್ಮಾವತಿ ಪ್ರಿಯಕರನ್ ಭೇಟಿ ಆಪುನ  ಆಸೆನ್ ಬುಡ್ಪಲ್. ಮನದಾನಿ  ಇಂಚನೆ  ಗಿಳಿ ಬುಕ್ಕೊ ಒಂಜಿ ಕತೆನ್  ಪನ್ಪುಂಡು. ಎಲ್ಪ  ದಿನೊಡ್ದು  ಬುಕ್ಕೊ ಮದನೆ ಇಲ್ಲಡೇ ಬರ್ಪೆ. ಆ ಪೊರ್ತುಗು ಪದ್ಮಾವತಿಗ್ ಯಾನ್ ಎಂಚಿನ ಹಾಳ್ ಕೆಲಸ ಮಲ್ಪೆರೆ ಪಿದಾಡ್ದ್ ಇತ್ತೆ ಪಂಡ್‌ದ್  ಆಳೆನ  ತಪ್ಪು ಆಳೆನ ಗೇನೊಗು ಬರ್ಪುಂಡು. ಅಪಗ ಗಿಳಿತ  ಬಾಸೆದಂಚನೆ   ತನ್ನ ಮನಸ್ಸ್‌ಡ್ ಮೂಡ್ನ ಆಸೆದ ಬಗ್ಗೆ ಬುಕ್ಕೊ ಗಿಳಿತ ಬಾಸೆದ ಲೆಕ್ಕೊ ಆಯನ್  ಭೇಟಿ ಆವಂದಿನ ಬಗ್ಗೆ ಪದ್ಮಾವತಿ ಮದನಗ್ ಪನ್ಪಲ್. ಪದ್ಮಾವತಿನ ಈ ಹಾಳ್ ಕೆಲಸೊಗು ಆಳೆನ ಹಾಳ್   ದೋಸ್ತಿನ  ಸಹವಾಸನೇ ಕಾರಣ ಪಂದ್  ತೆರಿನ ಮದನೆ ಆಳೆಗ್  ಕ್ಷಮೆ ಕೊರ್ಪೆ

## ಅನುವಾದೊಲು
ಈ ಕೃತಿನ್ ಪುಲವೇಕರಿ ಕದಿರಿಪತಿ ಪನ್ಪಿನಾರ್ ತೆಲುಗುಗು ಭಾಷಾಂತರ ಮಲ್ತೆರ್.  ಉಂದೆನ್ ವಾವಿಲ ರಾಮಸ್ವಾಮಿ ಸಾಸ್ತ್ರುಲ  ಬುಕ್ಕೊ ಮಕ್ಕಳು ಪ್ರಕಾಶನದಕುಲು ೧೯೩೫ ಬುಕ್ಕೊ ೧೯೫೧ಡ್ ಪ್ರಕಟಿಸದೆರ್.. It was  published by Andhra Pradesh Sahitya Akademi in 1979 under the editorship of B. Ramaraju.

## ಪಿದಯಿದ ಕೊಲಿಕ್ಕೆಲು
[ಉಲ್ಲೇಕೊಲು ==



[[ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024](https://archive.org/details/cu31924022986115

==)]
ತಚನಾದನ್ ಬಾಸೆ

**ತಚನಾದನ್** ಪನ್ಪುನವು ಭಾರತೊದ ಪರಿಶಿಷ್ಟ ಬುಡಕಟ್ಟ್ ಪಾತೆರುನ ದಕ್ಷಿಣ ದ್ರಾವಿಡ ಬಾಸೆ. ಬೇತೆ ದ್ರಾವಿಡ ಬಾಸೆಲೆಗ್ ವ್ಯತಿರಿಕ್ತವಾದ್, ಅಯಿತ ದಿಂಜಪಾಲ್ ಸಮ್ಮಂದೊಲು ಮುಲ್ಲು ಕುರುಂಬ, ಅಯಿತೊಟ್ಟುಗೆ 66-72% ಲೆಕ್ಸಿಕಲ್ ಹೋಲಿಕೆ ಉಂಡು.

ತಚ್ಚನಾದನ ಬಾಸೆ ಮಲಯಾಳಂ, ತೆಲುಗು ಬುಕ್ಕೊ ತುಳು ಪನ್ಪುನ ಮೂಜಿ ಬಾಸೆಲೆ ಸಂಯೋಜನೆ. ಅಗ್ಲೆನ ಬಾಸೆಗ್ ಲಿಪಿ ಇದ್ದಿ. ಬಾಯಿ ಬಾಸೆಡು ಪರಡೊಂದುಂಡು. ಅಗ್ಲೆ ಬೇತೆಗ್ಲೆನೊಟ್ಟುಗೆ ಪಾತೆರ್ಯೆರ ಮಲ್ಯಾಳಿ ಬಾಸೆಬ್ ಗಳಸ್ಬೆರ್.  ಆಂಡ ಅಗ್ಲ್ ಸಮುದಾಯೊಡು ಅಗ್ಲೆನ ಸಾಂಪ್ರದಾಯಿಕ ಬಾಸೆನ್ ಗಳಸ್ಬೆರ್. ಆಂಡ ಜವ್ವನೆರೆ ಪೀಳಿಗೆಡ್ದ್ ಕ್ರಮೇಣ ಹಿಡ್ತೊನು ಕಳೆವೊಂದು ಹಿರಿಯಾಕ್ಲ್ ಮಾತ್ರೊ ಅಗ್ಲೆನ ಸಾಂಪ್ರದಾಯಿಕ ಬಾಸೆಲೆಡ್ ಹೆಚ್ಚ ಪಾತೆರ್ಬೆರ್.  ಸುರುಕು ಅಗ್ಲ್ ಬೂಮಿದ ದನಿಕ್ಲೆ ಒಕ್ಕೆಲಾದ್ ಬೇಲೆ ಮಲ್ತೊಂದಿತ್ತೆರ. ದಿನೊಕ್ಗ್ ಒಂಜಿ ಸೇರ್ ಬಾರ್‌ನ್ ಕೂಲಿಯಾದ್ ಪಡೆವೊಂದಿತ್ತೆರ್. ಈ ವ್ಯವಸ್ತೆನ್ ಮಲ್ಲಿಪಾನಿ (ಮಲ್ಲಿ ಪಂಡ ಬಾರ್) ಪಂಡ ಬಾರ್ಂದ್ ಲೆಪ್ಪುವೆರ್. ಇನಿತ್ತ ದಿನೊಕ್ಲೆಡ್ ಅಗ್ಲ್ ಮುಕ್ಯವಾದ್ ಚಾಯೊ ಬುಕ್ಕೊ ಕಾಪಿ ತೋಟೊಲೆಡ್ ಕೂಲಿ ಬೇಲೆದಗ್ಲ್.

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಆನಂದಿಬಾಯಿ ಜೋಷಿ

**ಆನಂದಿ ಗೋಪಾಲ ಜೋಷಿ** ಅಥವೋ **ಆನಂದಿಬಾಯಿ ಗೋಪಾಲರಾವ್ ಜೋಶಿ** (ಮಾರ್ಚ್ 31,1865  - ಫೆಬ್ರವರಿ 26, 1887)ಇಂಬೆರ್  ಪಾಶ್ಚಾತ್ಯ ವೈದ್ಯಕೀಯ ಪದವಿ ಪಡೆಯಿನ ಸುರುತ ಪೊಂಜೋವು ವೈದ್ಯೆರ್. (ಕಾದಂಬಿನಿ ಗಂಗೂಲಿ ಕೂಡಾ ಅವ್ವೇ ವರ್ಷ, ಪಂಡಾ 1886ಟ್  ಆನಂದಿ ಬಾಯಿನ ಬುಕ್ಕೊ ಪದವಿ ಪಡೆಯಿನಿ).  ಆತೇ ಅತ್ತವಂದೆ ಪಾಶ್ಚಾತ್ಯ ದೇಶೋಗ್ ಪೋತಿನ ಸುರುತ ಒಂಜಿ  ಹಿಂದೂ ಪೊಂಜೋವು,
ಬುಕ್ಕೊ ಅಮೇರಿಕೊದ ನೆಲದ ಮಿತ್ತು ನಡೆತಿನ ಸುರುತ ಹಿಂದೂ ಪೊಂಜೋವು ಪನ್ಪಿನ ಹೆಗ್ಗಳಿಕೆಲ ಮೆರೆಗ್ ಸಂದುಂಡು.

## ಜೀವನೊ

ಆನಂದಿಬಾಯಿ ಅರೆನ ದುಂಬುದ ಪುದರ್  ಯಮುನಾ. ಇಂಬೆರ್ ಮಹಾರಾಷ್ಟ್ರದ ಪುಣೆಡ್, ಒಂಜಿ  ಸಾಂಪ್ರದಾಯಿಕ ಬ್ರಾಹ್ಮಣೊ ಕುಟುಂಬೊಡು ಪುಟ್ಟಿಯೆರ್. ಅರೆಗ್ ಒರುಂಬ ವರ್ಷ ಉಪ್ಪುನಗನೇ, ಅರೆಡ್ದ್ ಇರ್ವ ವರ್ಷ ಮಲ್ಲ ಆಯೀನ  ಗೋಪಾಲ್ ರಾವ್ ಅರೆನ್ ವರಿಸಿಯೆರ್. ಮದಿಮೆಡ್ದ್ ಬುಕ್ಕೊ  ಮೆರೆನ ಪುದರ್ ಯಮುನಾ ಇತ್ತಿನ ಆನಂದಿಬಾಯಿ ಪಂದ್ ಬದಲಾಂಡ್.

## ಕ೦ಡನಿನ ಸಹಕಾರ

ಮೆರೆನ ಕಂಡನಿ  ಗೋಪಾಲ್ ರಾವ್, ಮಹಾರಾಷ್ಟ್ರೊದ ಕಲ್ಯಾಣಡ್ ಗುಮಾಸ್ತೆರಾದ್ ಕೆಲಸ ನಿರ್ವಹಣೆ ಮಂತೊಂದು ಇತ್ತೆರ್. ಆಯಿ ಡ್ದ್ ಬುಕ್ಕೊ ಅರೆಗ್  ಅಲಿಬಾಗ್ ಬುಕ್ಕೊ ಕೊಲ್ಕತ್ತಾಗ್ ವರ್ಗಾವಣೆ ಆಂಡ್. ಗೋಪಾಲ್ ರಾವ್ ಅದಾಗ ಪಂಡ  ಆ ಕಾಲೊಡೇ  ಪೊಣ್ಣು ಜೋಕುಲೆಗ್  ಶಿಕ್ಷಣೊ ಕೊರೊಡು ಪನ್ಪಿನ ಎಡ್ಡೆ ಮನೋಭಾವೊಡು ಇತ್ತೆರ್.ಆನಂದಿಬಾಯಿ ಅರೆನ  ಚುರುಕುತನನ್ ತೂದ್, ಅರೆನ ಶಿಕ್ಷಣೊಗ್ ಪ್ರೋತ್ಸಾಹ ಕೊರಿಯೆರ್. ಆನಂದಿಬಾಯಿ ಅರೆನ ಪದಿನಾಲನೇ ವರ್ಷೊಡು  ಆನ್ ಬಾಲೆಗ್  ಜನ್ಮ ಕೊರಿಯೆರ್, ಆಂಡಾ ಉತ್ತಮವಾಯಿನ  ಚಿಕಿತ್ಸಾ ಸೌಲಭ್ಯೊಲು ಉಪ್ಪಂದಿನ  ಕಾರಣ, ಪತ್ತು ದಿನೊ ಆಯಿ ಬುಕ್ಕೊ ಬಾಲೆ ತೀರುದು ಪೊಂಡು. ಉಂದು  ಆನಂದಿಬಾಯಿ ಅರೆನ  ಜೀವನೊದ  ಮಾ ಮಲ್ಲ ಘಟನೆ, ಈ ಘಟನೆ ಅರೆನ ಬದುಕಾನ್ ತಿರುಗಾಂಡು, ಅನಿಯೇ  ಅರೆಗ್  ವೈದ್ಯೆ  ಆವೊಡು ಪನ್ಪಿನ  ಛಲ ಪುಟ್ಟುಂಡು.

## ವೈದ್ಯಕೀಯ ವಿದ್ಯಾಭ್ಯಾಸೊಲು
ಕೈ ಪತ್ತಿನ ಕಂಡನಿ ಗೋಪಾಲ್ ರಾವ್ ಅರೆನ  ಸಹಕಾರೊಡು ಆನಂದಿಬಾಯಿ  ಪಾಶ್ಚಾತ್ಯಡು  ವೈದ್ಯಕೀಯ ಪದವಿ ಕಲ್ಪರೆ ಸಿದ್ಧರಾಯೆರ್. ಅಯಿಕ್ ಅರೆನ ಕಂಡನಿ  1880ಡ್  ಅಮೇರಿಕಾದ ಮಿಷನರಿ, ರಾಯಲ್ ವೆಲ್ದೆರ್ ಗಗ್ ಒಂಜಿ ಲೇಖನ  ಪತ್ರೊನ್  ಬರೆಯೆರ್. ಆನಂದಿಬಾಯಿ ಅರೆನ ಈ ನಿರ್ಧಾರೊಕ್  ಅವೆತೋ ಬ್ರಾಹ್ಮಣೊ ಸಮಾಜದಕುಲು ವಿರೋಧನ್  ವ್ಯಕ್ತಪಡಿಸಾಯೇರ್. ಆಂಡಾ, ಕಂಡನಿನ  ನಿರಂತರ ಬೆಂಬಲೊಡು  ಅರೆನ ಆತ್ಮವಿಶ್ವಾಸೊನು  ಹೆಚ್ಚಿಸಾಂಡ್. ಅವ್ವೇ  ಛಲೊಟು  1883 ಟ್ ಎಂತಾರು ಆರ್ ಅಮೆರಿಕಾಗ್ ಪೋಯೆರ್. ಅಲ್ಪದ  ಡ್ರೆಕ್ಸೆಲ್ ಪೊಂಜೊವುಲೆನ ವೈದ್ಯಕೀಯ ವಿಶ್ವವಿದ್ಯಾನಿಲಯೊನ್  ಸೇರಿಯೆರ್. ಆನಂದಿಬಾಯಿ ಹೆಚ್ಚಾದ್  ನಿಶಕ್ತಿ,ತರೆ ಬೇನೆ,  ಶೀತ, ಜ್ವರೊಟು  ಬಳಲೊಂದು ಇತ್ತೆರ್. ಆಂಡಲಾ  ಧೃತಿ ಕೆಡಂದೆ  ಓದುನಂಚಿ ಗಮನ ಹರಿಸಾವೊಂದು ಇತ್ತೆರ್. ಉಂದು ಪೂರಾ ಕಷ್ಟೊದೊ ನಡುಟು ಅಕೇರಿಗ್  ಮಾರ್ಚ್, 11, 1886 ಟ್ ವೈದ್ಯಕೀಯ ಪದವಿನ್  ಪಡೆಯೆರ್. ಮೆರೆನ  ಈ ಸಾಧನೆನ್  ರಾಣಿ ವಿಕ್ಟೋರಿಯ ಲಾ  ಪುಗರಿಯೆರ್.

## ಭಾರತೊಕ್  ವಾಪಸ್
ಆಯಿ ಡ್ದ್ ಬುಕ್ಕೊ  ಭಾರತೊಕ್  ವಾಪಸ್ ಆನಗ ಮೆರೆಗ್ ಅದ್ಧೂರಿದ ಸ್ವಾಗತೊನು  ಕೊರಿಯೆರ್. ಬುಕ್ಕೊ   ಡಾ|ಆನಂದಿಬಾಯಿ ಕೊಲ್ಹಾಪುರದ ಆರ್.ಸಿ.ಎಸ್.ಎಮ್ ಸರ್ಕಾರಿ ವೈದ್ಯಕೀಯ ಕಾಲೇಜುದ ಬುಕ್ಕೊ ಸಿ.ಪಿ. ಆರ್ ಆಸ್ಪತ್ರೆದ ಮಹಿಳಾ ವಿಭಾಗೊದ ಮುಖ್ಯಸ್ಥರಾಯೆರ್.

## ವಿಧಿವಶ
ನಮ ಒಂಜಿ ಎನಿಯಡ ಕಾಲ ಬುಕ್ಕೊೊಂಜಿ ಎನ್ನುಂಡುಗೆ ಅಂಚೆನೇ ದುರದೃಷ್ಟವಶಾತ್ ಆದ್ ಡಾ|ಆನಂದಿಬಾಯಿ ಅರೆನ  ಇರ್ವತ್ತರಡ್ಡ್  ವರ್ಷೊಡೇ ಅನಾರೋಗ್ಯದ  ಕಾರಣೊಡು  ಫೆಬ್ರುವರಿ 26, 1887  ತೀರುದು ಪೋಯೇರ್. ಅರೆನ  ಈ ಸಾವುಗ್ ಇಡೀ ದೇಶೋನೇ  ಮರುಗುದಿತ್ತುಂಡು.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಉಲ್ಲಾಟಾನ್ ಬಾಸೆ

**ಉಲ್ಲತನ್** ಪನ್ಪುನವು ಸ್ವಸ್ಟವಾದ್ ಅಳಿವುದಂಚಿಡಿಪ್ಪುನ ದಕ್ಷಿಣ ದ್ರಾವಿಡ ಬಾಸೆ.   ಉಂದು ಭಾರತೊದ ರಡ್ಡ್ ಪರಿಸಿಸ್ಟೊ ಬುಡಕಟ್ಟ್ ಜನೊ ಪಾತೆರ್ನ ಬಾಸೆ. ಈ ಬಾಸೆನ್ ಪಾತೆರ್ನಗ್ಲ್ ಮಲಯಾಳಂಗ್ ಸ್ತಳಾಂತರೊ ಆತೆರ್.

ಉಲ್ಲಾಟನ್‌ ಪನ್ಪುನ ಕಾಡ್ ಸಂಸ್ಕೃತಿದ ಜನೊಕ್ಲು. ಉಲ್ಲು ಪಂಡ ಉಲಾಯಿದ ಬಾಗೊ.  ಉಲ್ಲಾಟನ್ ಪಂಡ ಉಲಾಯಿದ ಜನೊ. ಆಂಡ ಈ ಪುದರ್ದ ಪಿರವುಡು ನಾನೊ೦ಜಿ ಕತೆ ಉಂಡು. ಬ್ರಿಟಿಷ್ ಸಾಮ್ರಾಜ್ಯೊದ ಆಗಮನೊದ ಸುರುಕು, ಕೇರಳೊದ ಮದ್ಯೊ ತಿರುವಾಂಕೂರ್ಗ್ ಸೇರ್ನ ಸೈನಿಕೆರೆ ಗುಂಪು ನೆರೆಕರೆತ ರಾಜೆರೆ ನಡುತ ಉಲಾಯಿದ ಯದ್ದೊಡ್ದ್ ಅಗ್ಲೆನ ಜೀವನೊನು ಕಾಪ್ಯರ ಅಗ್ಲೆನ ಕುಟುಮ್ಮೊದೊಟ್ಟುಗು ಅರಣ್ಯೊಲೆಗ್ ಪೋಯೆರ್.  ಅಗ್ಲೆ ಕಾಡ್‌ಡ್ ನೆಲೆ ಆಯೆರ್.  ದಿಂಜ ವರ್ಸೊಲೆ ಕಾಲೊ ದೇಶೊ ಬ್ರಸ್ಟೆರಾಯಿನ ಬುಕ್ಕೊಅಗ್ಲೆಡ್ ಕೆಲವೆರ್ ಅಗ್ಲೆನ ಸೊಂತೊ ಜಾಗೆಗ್ ಪಿರ ಸೇರೊಂಡೆರ್. ಊರುದಗ್ಲ್ ಅಗ್ಲೆನ್ ಉಲ್ಕಾಡನ್ಸ್ ಪಂಡ್ದ್ ಲೆತ್ತೆರ್. ಆಂಡ ಅರಣ್ಯವಾಸಿಲೆ ಸೊಬಾವೊನು ಅಗ್ಲ್ ಹೊಂದ್‌ದಿತ್ತೆರ್ ಪನ್ಪುನ ಸೂಚ್ಯಾರ್ತೊಡು ಅಗ್ಲ್ ಅರಣ್ಯವಾಸಿಲು. ಉಲ್ಕಾಡನ್ನೆರ್ ಪನ್ಪುನ ಪದೊ ಎಲ್ಯೆಡ್ ಬುಕ್ಕೊ ಒಂತೆ ಸಮಯೊಡು ಉಲ್ಲಾದನ್>ಉಲ್ಲಾಟನ್ ಆಂಡ್.
 
## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ವಿನಯಾ ಪ್ರಸಾದ್

**ವಿನಯಾ ಪ್ರಸಾದ್** ( ಮೆರೆನ ಪುದರ್ ವಿನಯಾ ಪ್ರಕಾಶ್ ಪಂದ್ ಲಾ  ಕೆಲವು ಕಡೆ  ಬಳಕೆಡುಂಡು) ದಕ್ಷಿಣ ಭಾರತೊದ ಜನಪ್ರಿಯ ಚಿತ್ರನಟಿ ಮೇರ್.  ದೂರದರ್ಶನೊದ  ಅವೇತೋ ಧಾರಾವಾಹಿ ಡ್ಲಾ ಮೇರ್ ನಟಿಸೊಂದು ಉಲ್ಲೆರ್.
1988ಡ್  ಜಿ.ವಿ. ಅಯ್ಯರ್ ಅರೆನ  ಮಧ್ವಾಚಾರ್ಯ ಚಿತ್ರೊಡು  ಒಂಜಿ ಕಿನ್ಯ ಪಾತ್ರದೊಟ್ಟುಗು  ಚಿತ್ರರಂಗೊನು  ಪ್ರವೇಶ ಮಂತ್ ಇತ್ತೆರ್. ದುಂಬುಗು ಅನಂತನಾಗ್ ನ  ಎದುರುಗು
'ಗಣೇಶನ ಮದುವೆ' ಚಿತ್ರಡೊ ನಾಯಕಿ ಆದ್ ನಟನೆ ಮಂತ್ ಇತ್ತೆರ್. ಆ ಚಲನಚಿತ್ರೊ ಬಾರೀ  ಯಶಸ್ವಿ ಆದು ಇತ್ತುಂಡು. ದುಂಬುಗು ಆರ್  ಕನ್ನಡ, ತೆಲುಗು,ತಮಿಳು ಬುಕ್ಕೊ ಮಲಯಾಳಂ ಬಾಸೆಲೆಡು ೬೦ ಕ್ಕೂ ಜಾಸ್ತಿ  ಚಿತ್ರೊಲೆಡ್  ನಟಿಸಿದ್ ಇತ್ತೆರ್.
ಅರೆನ ಪ್ರಮುಖ ಕನ್ನಡ ಚಿತ್ರೊಲು: 
*ನೀನು ನಕ್ಕರೆ ಹಾಲು ಸಕ್ಕರೆ,
*ಗಣೇಶನ ಮದುವೆ, 
*ಗೌರಿ ಗಣೇಶ, 
*ಮೈಸೂರು ಜಾಣ 
*ಸೂರ್ಯೋದಯ.
ಆತಂಕ ( 1993) ಬುಕ್ಕೊ ಬಣ್ಣದ ಹೆಜ್ಜೆ (2001) ಚಿತ್ರೊಲೆಡು ಅರೆನ  ನಟನೆಗಾದ್  ಕರ್ನಾಟಕ ರಾಜ್ಯೊದ ಉತ್ತಮ ನಟಿ ಪ್ರಶಸ್ತಿಲುಲಾ  ತಿಕ್ಕುದು೦ಡು. ನಾಯಕಿಯಾದ್ ಯಶಸ್ವೀ ವೃತ್ತಿದ  ಬುಕ್ಕೊ ಅರೆನ ಚಾರಿತ್ರ್ಯ ಪಾತ್ರೊಲೆನ್  ದಕ್ಷಿಣ ಭಾರತದೊ ಬಾಸೆ ಚಿತ್ರೊಲೆಡ್  ಅಭಿನಯ ಮಂತೊಂದು ಬೇಡಿಕೆಡ್ ಉಪ್ಪುನ  ನಟಿ ಆತೆರ್. ಆರ್  ಎಡ್ಡೆ  ಗಾಯಕಿಲ ಆದುಲ್ಲೆರ್  ಅತ್ತವಂದೆ  ನೃತ್ಯಗ್ರಾಮೊಡು ವಸಂತಹಬ್ಬ ಬುಕ್ಕೊ ಮೈಸೂರು ದಸರಾ ಅಂಚಿನ  ಕಾರ್ಯಕ್ರಮೊಲೆನ್  ನಡೆಪಾದುಲಾ ಕೊರ್ತೆರ್.

## ವೃತ್ತಿ ಜೀವನೊ
ವಿನಯ ಪ್ರಸಾದ್ ಕರ್ನಾಟಕ ರಾಜ್ಯೊದ ಉಡುಪಿ ಜಿಲ್ಲೆ ದಾರ್. ವಿನಯಾ 1988ಟ್  ಜಿ ವಿ ಅಯ್ಯರ್ ಅರೆನ ಮಧ್ವಾಚಾರ್ಯೊ ಡು ಒಂಜಿ ಕಿನ್ಯ  ಪಾತ್ರದೊಟ್ಟುಗು  ಚಿತ್ರರಂಗಕ್ ಪಾದಾರ್ಪಣೆ ಮಂದಿನಿ.
ಅನಂತ ನಾಗ್ಎದುರು ಗಣೇಶನ ಮದುವೆ  ಚಿತ್ರೊಡು ಪ್ರಮುಖವಾಯಿನ ಪಾತ್ರೊಡು  ನಟಿಸುನ  ದುಂಬು ಆರ್ ಕಿನ್ಯ ಕಿನ್ಯ   ಪಾತ್ರೊಡುಲ  ಕೆಲಸ ಮಂದೆರ್. ಆಂಡಾ, ಗಣೇಶನ ಮದುವೆ ಚಿತ್ರೊ  ಭಾರಿ ಯಶಸ್ಸು  ಕಂಡುಕೊಂಡು ಆತ್ ಮಾತ್ರವತ್ತಂದೆ  ಆರ್ ಕನ್ನಡ ಮಾತ್ರ ಅತ್ತಾವಂದೆ ಮಲಯಾಳಂ, ತಮಿಳು ಬುಕ್ಕೊ ತೆಲುಗು ಬಾಸೆಡುಲ 6೦ ಕ್ಕೂ ಹೆಚ್ಚು ಚಿತ್ರೊ ಲೆಡುಲ   ನಟಿಸುದೇರ್. ಅರೆನ ಗಮನಾರ್ಹ ಕನ್ನಡ ಚಿತ್ರಗಳಲ್ಲಿ ಗಣೇಶನ ಮಧುವೆ, ನೀನು ನಕ್ಕರೆ ಹಾಲು ಸಕ್ಕರೆ, ಗೌರಿ ಗಣೇಶ, ಮೈಸೂರು ಜನ ಬುಕ್ಕೊ ಸೂರ್ಯೋದಯ ಸೇರುದುಂಡು.

## ಬಹುಮುಖ ಪ್ರತಿಭೆ
ಪ್ರಮುಖ ನಟಿಯಾದ್  ಯಶಸ್ವಿ ವೃತ್ತಿಜೀವನದ ಬುಕ್ಕೊ, ವಿನಯಾ ದಕ್ಷಿಣ ಭಾರತದ  ಕನ್ನಡ, ಮಲಯಾಳಂ, ತಮಿಳು ಮತ್ತು ತೆಲುಗು ಚಲನಚಿತ್ರೊಲೆಡ್ ಬಾರೀ  ಬೇಡಿಕೆದ ನಟಿಯಾದ್ ಉಲ್ಲೆರ್. ವಿನಯಾ ಪ್ರಸಾದ್ ಪರಿಣಾಮಕಾರಿಯಾಯಿನ  ಗಾಯಕಿಲಾ ಆದ್ ಉಲ್ಲೆರ್. ವಿನಯ ಪ್ರಸಾದ್  ನತ್ಯಾಗ್ರಾಮ್ನಡ್ ವಸಂತ ಹಬ್ಬ ಬುಕ್ಕೊ ಮೈಸೂರ್ ಡ್  ವಾರ್ಷಿಕ ದಸರೊದ ಮೆರವಣಿಗೆದಂಚಿನ  ಅವೆತೋ ಪ್ರಮುಖ ಘಟನೆಲೆನ್  ಸಂಯೋಜನೆ ಮಂದೆರ್. 1998 ದ ಉತ್ತರಾರ್ಧೊಡು 2೦೦೦ ರ ಮಧ್ಯ ತನಕ ಏಷ್ಯನೆಟ್ ಟೆಲಿವಿಷನ್ ಚಾನೆಲ್‌ಡ್  ಪ್ರಸಾರ ಆಯಿನ  ಸ್ಟ್ರೀ ಪನ್ಪಿನ ಮಲಯಾಳಂ ಟಿವಿಡ್  ದೀರ್ಘಾವಧಿ ಬುಕ್ಕೊ ಹೆಚ್ಚ್ ಜನಪ್ರಿಯವಾಯಿನ  ದೈನಂದಿನ ಸಾಬೂನು ಒಪೆರಾಡು ನಟಿಸುನ ದುಂಬು,  ಆರ್  ಅವೆತೋ  ಮಲಯಾಳಂ ಚಿತ್ರಲೆಡ್  ನಟಿಸಾದ್ ಇತ್ತೆರ್. ಈ ಧಾರಾವಾಹಿದ  ಕನ್ನಡ ಆವೃತ್ತಿ ಸಹ ಮಂದೆರ್. ಈ ಸಾಬೂನುದ  ಜನಪ್ರಿಯತೆ ಅರೆನ್  ಮಲಯಾಳಿನಕಲೆನ  ಇಲ್ಲ್ ಇಲ್ಲಡ್  ಎಡ್ಡೆ ಪುದರ್ ಕಂತ್ ಕೊರುಂಡು.

## ವೈಯಕ್ತಿಕ ಜೀವನೊ

ವಿನಯಾ ಕರ್ನಾಟಕದ ಉಡುಪಿ ಜಿಲ್ಲೆದಾರ್  ಬುಕ್ಕೊ ಉಡುಪಿಡೇ  ಬುಲೆದಿನಾರ್. ಆರ್  ಕಾರ್ಹಡೆ [ಬ್ರಾಹ್ಮಣ] ಪಂಗಡಗ್ ಸೇರುದಿನಾರ್. ಆರ್  1988ಡ್  ವಿ.ಆರ್.ಕೆ.ಪ್ರಸಾದ್ ಅರೆನ್  ಮದಿಮೆ ಆದ್ ಇತ್ತೆರ್, ಆರ್  ಕನ್ನಡ ಚಲನಚಿತ್ರೊಲೆದ  ಸಂಪಾದಕರಾದ್ ಇತ್ತೆರ್, ಆರ್  1995 ಡ್  ಅರೆನ ಕಿನ್ಯ ಪ್ರಾಯೋಡೇ ತೀರುದು ಪೋಯೇರ್. ಮೊಕಲೆನ ಮೂಲಕ ಲೋಕದ ಬೊಲ್ಪು ತೂತಿನ ಒರ್ತೀಯೇ ಮಗಳ್ ಪ್ರತಿಮಾ ಪ್ರಸಾದ್. ವಿನಯಾ ಪ್ರಸಾದ್ 2002ಟ್   ಜ್ಯೋತಿಪ್ರಕಾಶ್ ಅರೆನ್  ಮದಿಮೆ ಆಯೆರ್. ವಿನಯಾ ಪ್ರಸಾದ್ / ವಿನಯಾ ಪ್ರಕಾಶ್ ಸದ್ಯೊಗ್ ಬೆಂಗಳೂರುಡ್  ಕಂಡನಿ  ಜ್ಯೋತಿಪ್ರಕಾಶ್ ಬುಕ್ಕೊ ಮಗಳ್ ಪ್ರತಿಮಾ ಪ್ರಸಾದ್ ಅಕಲ್ ನೊಟ್ಟು  ಸುಖದ ಜೀವನೊನು ಸಾಗಿಸೊಂದು ಉಲ್ಲೆರ್. ಜ್ಯೋತಿಪ್ರಕಾಶ್ ಅರೆನ ದುಂಬುದ ಬೊಡೆದಿನ  ಮೂಲಕೊ ಪಡೆದಿನ ಒರಿ ಮಗೆ  ಜೈಅತ್ರೆ,  ಮುಂಬೈಡ್  ಚಲನಚಿತ್ರ ನಿರ್ದೇಶನ ಬುಕ್ಕೊ ಚಿತ್ರಕಥೆಟ್ ತನ್ನ ಕಾಯಕನ್ ‌ಮಂತೊಂದು ಉಲ್ಲೆರ್.

## ಚಲನಚಿತ್ರೊಲು

''

## ದೂರದರ್ಶನೊಡು
## ಧಾರಾವಾಹಿಡು
 

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಇರಾವತಿ ಕರ್ವೆ

**ಇರಾವತಿ ಕರ್ವೆ**  ಪ್ರಸಿದ್ಧ ಶಿಕ್ಷಣ ತಜ್ಞೆ, ಲೇಖಕಿ ಬುಕ್ಕೊ ಮಾನವ ಶಾಸ್ತ್ರಜ್ಞೆ. ಭಾರತೊಡು ಆದಗ ಮಾನವಶಾಸ್ತ್ರ ಪನ್ಪಿನ ವಿಷಯೊ ಪೊಸತ್ ಅಂಚಾ ಶೈಶವ ಅವಸ್ಥೆ ಡೇ ಮಾನವಶಾಸ್ತ್ರ ವಿಷಯೊಡು ಸಾಧನೆ ಮಂದಿನ ಸುರುತ ಭಾರತದ ಪೊಂಜೊವು ಇರಾವತಿ ಕರ್ವೆ.ಇರಾವತಿ1905ಟ್ ಇತ್ತೆದ ಮಯನ್ಮಾರ್ ಅಥವೊ ಆದಗದ ಬರ್ಮ ದೇಶೊಡು  ಜನಿಸಿದಿನಾರ್. ಆರ್ ಶ್ರೀಮಂತ ಚಿತ್ಪಾವನ್ ಬ್ರಾಹ್ಮಣೊ ಕುಟುಂಬೊಡು ಪುಟ್ಟಿಯೆರ್. ಅರೆನ ಅಪ್ಪ ಗಣೇಶ ಹರಿ ಕರ್ಮಾರ್ಕರ್, ಆರ್  ಬರ್ಮ ಹತ್ತಿ ಕಂಪೆನಿಗ್ ಕೆಲಸ ಮಂತೊಂದು ಇತ್ತೆರ್.ಇರಾವತಿ ಪುಣೆದ  ವಸತಿ ಶಾಲೆಡ್  ಪ್ರಾಥಮಿಕ ವಿದ್ಯಾಭ್ಯಾಸ ಮಂತುದು ಬುಕ್ಕೊ  ಫರ್ಗುಸನ್ ಕಾಲೇಜಿಡ್  ತತ್ತ್ವಶಾಸ್ತ್ರ ಕಲ್ತೆರ್.ಮುಂಬಯಿ ವಿಶ್ವವಿದ್ಯಾಲಯೊಡು 1928ಟ್  ಚಿತ್ಪಾವನ ಬ್ರಾಹ್ಮಣರೆನ ಬಗ್ಗೆ ಬರೆತಿನ ಸಂಶೋಧನೆಗ್ ಸ್ನಾತಕೋತ್ತರ ಪದವಿ ಪಡೆಯೆರ್.ಇರಾವತಿ ಕರ್ವೆನ ಕಂಡನಿನ ಪುದರ್ ದಿನಕರ ಧೋಂಡೋ ಕರ್ವೆ. ದಿನಕರ ಇರಾವತಿನ್ ಉನ್ನತ ವಿದ್ಯಾಭ್ಯಾಸಕ್ಕಾದ್ ಜರ್ಮನಿಗ್  ಕಡಪುಡಿಯೆರ್. ಇರಾವತಿ ಜರ್ಮನಿಡ್ ಮಾನವಶಾಸ್ತ್ರೊಡ್  ಡಾಕ್ಟೊರೇಟ್ ಪದವಿ ಪಡೆಯೆರ್.

## ಉದ್ಯೋಗ
ಇರಾವತಿ 1931 ಡ್ದ್ 1936 ಮುಟ್ಟ ಮುಂಬಯಿದ ಎಸ್ಎನ್‍ಡಿಟಿ ಪೊಂಜೊವುಲೆನ ವಿಶ್ವವಿದ್ಯಾಲಯೊಡು ಆಡಳಿತ ಅಧಿಕಾರಿಯಾದ್  ಕೆಲಸ ಮಂತೆರ್. ಅಯಿತ ಒಟ್ಟುಗು, ಆರ್ ಬೋಧನೆ ಬುಕ್ಕೊ ಸಂಶೋಧನೆಲಾ ಮಂತೆರ್.
1939ಟ್  ಆರ್  ಪುಣೆದ  ಡೆಕ್ಕನ್ ಕಾಲೇಜ್‌ಗ್ ವರ್ಗಾವಣೆ ಮನ್ಪಾಯೆರ್. ಕಡೆ ತನಕ  ಅಲ್ಪನೇ ಇತ್ತೇರ್. ಇರಾವತಿ ಕರ್ವೆ ಭಾರತೊದ ಸುರುತ ಮಾನವ ಶಾಸ್ತ್ರಜ್ಞೆಯಾದ್ ಇತ್ತೆರ್. ಅರೆನ  ಆಸಕ್ತಿದ ಕ್ಷೇತ್ರೊಲು  ಮಸ್ತ್ ಇತ್ತುಂಡು. ಅವು ಪೂರಾ  ಪೊಂಜೊವುಲೆಗ್ ಸಂಬಂಧಿಸಿದಿನ ವಿಷಯೊದ ಸುತ್ತಲೇ ಇತ್ತುಂಡು. ಅರೆಗ್  ಜಾನಪದೊಡುಲ ಆಸಕ್ತಿ ಇತ್ತುಂಡು. ಅರೆಗ್ ಮಾನವಶಾಸ್ತ್ರ, ಜಾತಿವಾದ, ಇತ್ಯಾದಿ ಬುಕ್ಕೊ ಅಯಿತ ಒಂಜೆಕೊಂಜಿ ಸಂಬಂಧೊದ ಬಗ್ಗೆ ಸಂಶೋಧನೆಡ್ ಆಸಕ್ತಿ ಇತ್ತುಂಡು. ಆರ್  ಪುಣೆ ವಿಶ್ವವಿದ್ಯಾಲಯೊಡ್ ಮಾನವಶಾಸ್ತ್ರ ವಿಭಾಗೊನ್ ಸುರು ಮಂತೆರ್. ಮಸ್ತ್ ವರ್ಷಗಳೊ ಕಾಲ ಅಯಿತ ಮುಖ್ಯಸ್ಥೆಯಾದ್  ಕೆಲಸ ಮಂತೆರ್. ಆರ್  ಮರಾಠಿ ಬುಕ್ಕೊ ಇಂಗ್ಲಿಸ್ ಡ್  ಬರೆಯೊಂದು ಇತ್ತೆರ್.

## ಕೃತಿಲು
Kinship Organization in India (Deccan College, 1953)ಭಾರತೊಡು ಉಪ್ಪುನ ಅವೆತೋ ಸಮಾಜ ಶಾಸ್ತ್ರ ಸಂಸ್ಥೆದ ಅಧ್ಯಯನ.
Hindu Society — an interpretation (Deccan College, 1961) ಹಿಂದು ಸಮಾಜದ ಅಧ್ಯಯನ.
Maharashtra — Land and People (1968), ಮಹಾರಾಷ್ಟ್ರೊಡು ಉಪ್ಪುನ  ಅವೆತೋ ಸಂಸ್ಥೆಲು ಬುಕ್ಕೊ  ಧಾರ್ಮಿಕ ಆಚಾರೊದ ಅಧ್ಯಯನ.
Yuganta (ಯುಗಾಂತ), ಮಹಾಭಾರತೊದ ಅವೆತೋ ಪಾತ್ರೊಲೆನ ಅಧ್ಯಯನ ಬುಕ್ಕೊ ವಿಮರ್ಶೆ. ಮರಾಠಿಡ್ ಉಪ್ಪುನ  ಈ ಕೃತಿಗ್ 1968 ದ  ಕೇಂದ್ರ ಸಾಹಿತ್ಯ ಅಕಾಡೆಮಿ ಪುರಸ್ಕಾರ ಸಂದುದುಂಡು.
ಕನ್ನಡೊಡು  ಈ ಕೃತಿನ್ ಸುರುತ ಬಾರಿಗ್ ಎಚ್. ಎಸ್. ಶಿವಪ್ರಕಾಶೆರ್ ಅನುವಾದಿಸಾಯೆರ್ ಬುಕ್ಕೊ ಕೇಂದ್ರ ಸಾಹಿತ್ಯ ಅಕಾಡೆಮಿದಕುಲು  ಅನುವಾದಿಸಿ ಪ್ರಕಟಿಸಾಯೆರ್.

ಪರಿಪೂರ್ತಿ (ಮರಾಠಿ)

ಭೋವರ (ಮರಾಠಿ)

ಅಮಚಿ ಸಂಸ್ಕೃತಿ (ಮರಾಠಿ)

ಸಂಸ್ಕೃತಿ (ಮರಾಠಿ)

ಗಂಗಾಜಲ (ಮರಾಠಿ)

## ಟಿಪ್ಪಣಿಲು
ದಿನಕರ್ ಕರ್ವೆ ಬುಕ್ಕೊ  ಫರ್ಗುಸನ್ ಕಾಲೇಜಿದ್ ಪ್ರಾಂಶುಪಾಲರಾಯೆರ್. ಕಾರ್ವೆ ತನ್ನ ಪಿಎಚ್‌ಡಿಗಾಗದ್ ತತ್ವಶಾಸ್ತ್ರ, ಸಂಸ್ಕೃತ ಬುಕ್ಕೊ ಪ್ರಾಣಿಶಾಸ್ತ್ರ ಬುಕ್ಕೊ ಸುಜನನಶಾಸ್ತ್ರನ್ ಅಧ್ಯಯೊನ ಮನ್ದೆರ್, ಉನ್ದೆನ್ ಮಾನವನ ತಲೆಬುರುಡೆದ ಸಾಮಾನ್ಯ ಅಸಿಮ್ಮೆಟ್ರಿ ಪನ್ದ್ ಪುದರ್ ದೀಯೆರ್.

ಕರ್ವೆ ಕುಟುಂಬೊದ ಅಸಾಂಪ್ರದಾಯಿಕತೆತ ಉದಾಹರಣೆಡ್ ಐರಾವತಿ ವಿವಾಹಿತ ಹಿಂದೂ ಪೊನ್ಜೊಉಲೆಗ್ ಸಂಬಂಧಿಸಿನ ಒವ್ವೆ ಸಾಂಪ್ರದಾಯಿಕ ಚಿಹ್ನೆಲೆನ್ ಪಾಡರೆ ನಿರ್ಧಾರ ಮನ್ತು ಎತ್ತೆರ್, ಆರ್, ಅರೆನ ಕನ್ದನಿ ಬುಕ್ಕೊ  ಅರೆನ ಜೊಕುಲ್ನ ನಡುತ ಸಮ್ನ್ಧ ದ್  ಸಂಬೋಧನೆಟ್ ಅಸಾಮಾನ್ಯ ಮಟ್ಟದ ಪರಿಚಿತತೆ ಬುಕ್ಕೊ ಸ್ಕ್ಕೊಟರ್ ಡ್ ಸವಾರಿ ಮನ್ದಿನ ಪುಣೆದ ಸುರುತ ಪೊನ್ಜವು ಆದ್ ಉಲ್ಲೆರ್.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಜಾನಕಿ ಅಮ್ಮಾಲ್

**ಎಡವಲತ್ ಕಕ್ಯಾಡ್ ಜಾನಕಿ ಅಮ್ಮಾಲ್** ಒರ್ತಿ ಭಾರತದ  ಪೊಂಜೊವು ವಿಜ್ಞಾನಿ. ಅಮ್ಮಾಳ್ ಒರ್ತಿ ಖ್ಯಾತ ಸಸ್ಯಶಾಸ್ತ್ರ ( ಮರ ಗಿಡಕುಲುನ ಬಗ್ಗೆ ಕಲ್ದಿನ) ಬುಕ್ಕೊ  ಜೀವಕೋಶ ವಿಜ್ಞಾನಿಯಾದ್ ಇತ್ತರ್. ಇಂಬೇರ್  ಸಸ್ಯಲೆನ  ಅನುವಂಶಿಕತೆ, ಬುಕ್ಕೊ ಸಸ್ಯಶಾಸ್ತ್ರ ಭೂಗೋಳ ಸಂಶೋಧನೆಡ್  ಅಪಾರವಾಯಿನ  ಸೇವೆನ್  ಸಲ್ಲಿಸಾದೇರ್. ಅತೇ ಅತ್ತಂದೆ,  ಇಂಬೆರ್  ಕೇರಳೊಡು ತಿಕ್ಕುನ  ಮರ್ದುದ ಗಿಡಮೂಲಿಕೆಲೆನ್  ಸಂರಕ್ಷಣೆ ಮಂದೆರ್. ಇಂಬೆರ್ ವಿಶ್ವೊದ ಶ್ರೇಷ್ಠ ಗಣಿತ ತಜ್ಞರ್ ಪಂದ್ ಪುದರ್ ಪೋತಿನ ಶ್ರೀನಿವಾಸ ರಾಮಾನುಜನ್ ಅರೆನ  ಧರ್ಮಪತ್ನಿ.

## ಬಾಲ್ಯ
ಜಾನಕಿ ಅಮ್ಮಾಲ್  ಕೇರಳದ ತೆಲ್ಲಿಚೇರಿ ಡ್ 1897 ನವೆಂಬರ್ 4 ದಾನಿ  ಪುಟ್ಟಿಯೆರ್. ಒಂಜಿ ಸುಸಂಸ್ಕೃತ ಮಧ್ಯಮ ವರ್ಗ ಕುಟುಂಬೊಡು ಪುಟ್ಟುದಿನ  ಅಮ್ಮಾಲ್ ಅರೆನ  ಪೊಪ್ಪ ಮದ್ರಾಸ್ ತ್ವರಿತ ನ್ಯಾಯಾಲಯೊಡು  ಉಪ ನ್ಯಾಯದೀಶರಾದ್ ಇತ್ತೆರ್. ಅಮ್ಮಾಲ್ ಅರೆಗ್  ಆಜಿ ಜನ ಪಲಯೆ ಮೆಗ್ಗೆನಕುಲು ಬುಕ್ಕೊ   ಐನ್ ಜನ ಪಲಿ ತಂಗಡಿಲು.

## ವಿದ್ಯಾಭ್ಯಾಸ ಬುಕ್ಕೊ ಉದ್ಯೋಗ
ಇಂಬೆರ್  ತನ್ನ  ಪ್ರಾಥಮಿಕ ಶಿಕ್ಷಣೊನ್  ತೆಲ್ಲಿಚೇರಿಡ್  ಮುಗಿಪಾದ್ ಬುಕ್ಕೊ  ಉನ್ನತ ಶಿಕ್ಷಣಕ್ಕಾದ್  ಮದ್ರಾಸ್ ಗ್ ಪೋಯೆರ್. ಅಲ್ಪ ತನ್ನ  ಶಿಕ್ಷಣೊದ ಬುಕ್ಕೊ  ಆರ್  ವಿಮೆನ್ಸ್ ಕ್ರಿಶ್ಚಿಯನ್ ಕಾಲೇಜ್, ಮದ್ರಾಸ್ ಡ್ ಪ್ರಾಧ್ಯಾಪಕರಾದ್  ಸೇವೆನ್  ಸಲ್ಲಿಸಾಯೆರ್. ಅತೇ ಅತ್ತಂದೆ, ಅಮೇರಿಕೊದ ಮಿಷಿಗನ್ ವಿಶ್ವವಿದ್ಯಾಲಯೊಡ್ದು  ಶಿಷ್ಯ ವೇತನ ನ್  ಪಡೆದಿನ ಮೇರ್  ಕೆಲಕಾಲ ಅಮೆರಿಕೊಡೇ  ಇತ್ತುದ್ದು ಸ್ನಾತಕೋತ್ತರ ಪದವಿನ್  ಪಡೆಯೆರ್.

## ಸಂಶೋಧನೆ
ಆರ್ ಇಂಗ್ಲೆಂಡ್ ಡ್ 1939- 1950 ವರ್ಷೊ ಕಳೆದ್  ಅಲ್ಪ ಆರ್  ವ್ಯಾಪಕವಾಯಿನ ಉದ್ಯಾನವನದ  ಸಸ್ಯೊದ  ವರ್ಣತಂತುದ ಮಿತ್ತ್ ಅಧ್ಯಯನ ಮಂತೆರ್. ಕ್ರೋಮೋಸೋಮ್ ಅಥಾವೋ ವರ್ಣ ತಂತುಲೆನ ಸಂಖ್ಯೆಲು  ಬುಕ್ಕೊ   ಪ್ಲಾಯ್ಡಿ ಕುರಿತಾಯಿನ ಅರೆನ  ಅಧ್ಯಯೊನುಲು ಅವೇತೋ  ಸಂದರ್ಭೊಡು  ಜಾತಿ ಬುಕ್ಕೊ  ಪ್ರಭೇದದ ಮಿತ್ತ್ ವಿಕಾಸದ ಬೆಳಕುನು  ಚೆಲ್ಲುದಿತ್ತುಂಡು.

1945ಟ್  ಸಿ. ಡಿ. ಡಾರ್ಲಿಂಗ್ಟನ್ ಅರೆನೊಟ್ಟುಗು  ಜಂಟಿಯಾದ್  ಬರೆತಿನ  ಕ್ರೋಮೋಸೋಮ್ ಅಟ್ಲಾಸ್ ಆಫ್ ಕಲ್ಟಿವೇಟೆಡ್ ಪ್ಲಾಂಟ್ಸ್ ಒಂಜಿ  ಸಂಕಲನವಾದು, ಉಂದು ಅನೇಕೊ ಜಾತಿದ ಬಗ್ಗೆ ತನ್ನದೇ ಆಯಿನ  ಹೆಚ್ಚಿನ ಕೃತಿಲೆನ್  ಸಂಯೋಜಿಸಾಂಡ್. ಔಷಧೀಯ ಬುಕ್ಕೊ ಬಾಕಿದ  ಸಸ್ಯಲು ಅತ್ತಂದೆ  ಸೋಲಾನಮ್, ದತುರಾ, ಮೆಂಥಾ, ಸಿಂಬೊಪೊಗನ್ ಬುಕ್ಕೊ ಡಯೋಸ್ಕೋರಿಯಾ ತಳಿಟುಲಾ  ಅಮ್ಮಲ್ ಕೆಲಸ ಮಂತು ಇತ್ತೆರ್.

ಹಿಮಾಲಯೊಡು  ಶೀತ ಬುಕ್ಕೊ ಶುಷ್ಕ ವಾಯುವ್ಯ ಹಿಮಾಲಯಕ್ ಹೋಲಿಸಾಂಡಾ  ಪಾಲಿಪ್ಲಾಯ್ಡಿಗೆ ಹೋಲಿಸಾಂಡ್  ಹೆಚ್ಚಿನ ಪ್ರಮಾಣಡು ಸಸ್ಯಲೆನ  ವಿವರಣೆನ್  ಆರ್  ಆರೋಪಿಸಾದೆರ್. ಅತ್ತಂದೆ ಅರೆನ ಪ್ರಕಾರ, ಈಶಾನ್ಯ ಭಾರತದ ಸಸ್ಯವರ್ಗೊಡು ಚೀನೀ ಬುಕ್ಕೊ ಮಲಯನ್ ಅಂಶೊಲೆನ ಸಂಗಮ  ಈ ಪ್ರದೇಶದ ಸ್ಥಳೀಯ ಸಸ್ಯವರ್ಗದ ನಡುಟು  ನೈಸರ್ಗಿಕ ಮಿಶ್ರತಳಿಗ್  ಕಾರಣವಾತುಂಡು, ಉಂದು ಸಸ್ಯ ವೈವಿಧ್ಯೀಕರಣಕ್ ಕುಡಾತ್  ಕೊಡುಗೆ ಕೊರುಂಡು. ನಿವೃತ್ತಿ ಆಯಿ ಬುಕ್ಕೊ, ಅಮ್ಮಲ್ ಔಷಧದ ಸಸ್ಯೊಲು ಬುಕ್ಕೊ   ಎಥ್ನೋಬೊಟನಿ ದ‌ ಬಗ್ಗೆ ವಿಶೇಷ ಗಮನ, ಅಯಿತ   ಕೇಂದ್ರೀಕರಿಸುನ  ಕೆಲಸೊನು ಮುಂದುವರೆಸಾದ್ ಇತ್ತೆರ್.

ಆರ್  ತನ್ನ ಸಂಶೋಧನೆದ ಮೂಲ ಆವಿಷ್ಕಾರೊಲೆನ್  ಪ್ರಕಟಿಸೊಂದೇ  ಇತ್ತೆರ್. ಆರ್  ವಾಸಿಸೊಂದು ಇತ್ತಿನ ಬುಕ್ಕೊ  ಕೆಲಸ ಮಂತೊಂದು ಇತ್ತಿನ ಸೆಂಟರ್ ಆಫ್ ಅಡ್ವಾನ್ಸ್ಡ್ ಸ್ಟಡಿ ಫೀಲ್ಡ್ ಲ್ಯಾಬೊರೇಟರಿಡ್ ಆರ್  ಔಷಧಿತ ಸಸ್ಯಲೆನ  ಉದ್ಯಾನವನೊನು ಲಾ  ಅಭಿವೃದ್ಧಿಪಡಿಸಾದೆರ್. ಆರ್  ಸೈಟೋಲಜಿಡ್ (  ಕೋಶದ ಬಗ್ಗೆ) ಲಾ  ಕೆಲಸೊ ಮಂದೆರ್.

## ಪ್ರಶಸ್ತಿಲು
ಅಮ್ಮಾಳ್ ಅರೆಗ್ 1935ಟ್    ಭಾರತೀಯ ವಿಜ್ಞಾನ ಅಕಾಡಮಿದ ವತಿಡ್ದ್  ಪ್ರಶಸ್ತಿ ಲಭಿಸುದುಂಡು.
1957ಟ್ ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡಮಿ ಮೆರೆಗ್  ಫೆಲೋಶಿಪ್ ಕೊರ್ದು  ಗೌರವಿಸಾದುಂಡು.  1956ಟ್  ಅಮೇರಿಕಾದ ಮಿಷಿಗನ್ ವಿಶ್ವವಿದ್ಯಾಲಯೊ ಮೆರೆಗ್ ಎಲ್.ಎಲ್. ಡಿ ಪದವಿ ಕೊರ್ದು  ಗೌರವಿಸಾದುಂಡು.

1957ಟ್  ಭಾರತ ಸರ್ಕಾರೊ ಅಮ್ಮಾಲ್ ಅರೆಗ್  ಪದ್ಮಶ್ರೀ ಪ್ರಶಸ್ತಿ ಕೊರ್ದು ಗೌರವ ಸಂದಾಯ ಮಂದೆರ್.
ಅತೇ ಅತ್ತಂದೆ, 2000ನೇ ಇಸವಿಡ್  ಭಾರತ ಸರ್ಕಾರದ ಪರಿಸೊರ ಬುಕ್ಕೊ ವನ್ಯಸಂರಕ್ಷಣ ಇಲಾಖೆಡ್ದ್, ವಿಜ್ಞಾನ ಕ್ಷೇತ್ರೊಡು  ಸಾಧನೆ ಮಂದಿನಕಲೆಗ್  ಮೆರೆನ ಪುದರ್ ಡ್  ಪ್ರಶಸ್ತಿ ಕೊರ್ಪಿನೆನ್  ಪ್ರಾರಂಭಿಸಾದೆರ್.

## ಉಲ್ಲೆಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಖೋರ್ತಾ ಬಾಸೆ

**ಖೋರ್ತಾ** (ಕೋರ್ತಾ ಅತ್ತಂಡ ಖೋಟ್ಟಾ ಪಂಡ್ದ್ ರೋಮನೀಕರಿಸದ್‌ನೆ)  ಪರ್ಯಾಯವಾದ್ **ಪೂರ್ವ ಮಗಾಹಿ** ಪಂಡ್ದ್ ವರ್ಗೀಕರಿಸದ್‌ನೆ. ಉಂದು ಭಾರತೊದ ಜಾರ್ಖಂಡ್ ರಾಜ್ಯೊಡು ಮುಕ್ಯವಾದ್ ಉತ್ತರ ಛೋಟಾನಾಗ್ಪುರ, ಪಲಾಮು ವಿಭಾಗ ಬುಕ್ಕೊ ಸಂತಾಲ್ ಪರಗಣ ಪನ್ಪುನ ಮೂಜಿ ವಿಬಾಗೊಲಿತ್ತ್‌ದ್, ೧೬ ಜಿಲ್ಲೆಲೆಡ್ ಪಾತೆರುನ ಮಗಾಹಿ ಬಾಸೆ ಉಪಬಾಸೆಂದ ಲೆಕ್ಕ ಪಾಡ್ದ್‌ನೆ. ಖೋರ್ತಾನ್ ಸದಾನ್ಸ್ ಜನೊ ಸ್ತಳೀಯ ಬಾಸೆಯಾದ್ ಪಾತೆರ್ಬೆರ್.  ಬುಡಕಟ್ಟ್ ಜನೊ ಸಂಪರ್ಕ ಬಾಸೆಯಾದ್ ಗಳಸ್ಬೆರ್.  ಉಂದು ಜಾರ್ಖಂಡ್‌ಡ್ ಹೆಚ್ಚ ಪಾತೆರ್ನ ಬಾಸೆದ ವೈವಿದ್ಯೊ.

## ಬೌಗೋಳಿಕ ಹಂಚಿಕೆ
ಜಾರ್ಖಂಡ್‌ದ ಉತ್ತರ ಛೋಟಾ ನಾಗ್ಪುರ ವಿಬಾಗೊ ಬುಕ್ಕೊ ಸಂತಾಲ್ ಪರಗಣ ವಿಬಾಗೊಲೆಡ್ ಖೋರ್ತಾನ್ ಪಾತೆರುನೆ. ಆ ಏಳ್ ಜೆಲ್ಲೆಲು ಪಂಡ ಹಜಾರೀಬಾಗ್, ಕೊಡೆರ್ಮಾ, ಗಿರಿದಿಹ್, ಬುಕ್ಕೊಾರೋ, ಧನ್ಬಾದ್, ಚತ್ರಾ, ರಾಮಗಢ.

ಖೋರ್ತಾ ಪಾತೆರುನ ಜಿಲ್ಲೆಲೆಡ್ ಔರಂಗಾಬಾದ್, ಗಯಾ ಬುಕ್ಕೊ ನವಾಡಾ ಸೇರ್ದ್ಂಡ್.

## ಮಾದರಿ ನುಡಿಗಟ್ಟ್‌ಲು

## ಇಂದೆನ್ಲಾ ತೂಲೆ
* ಖೋರ್ತಾ ಸಿನೆಮಾ
* ೨೦೨೧-೨೦೨೨ ಜಾರ್ಖಂಡ್‌ದ ಬಾಸೆಲೆ ಚಳುವಳಿ

## ಉಲ್ಲೇಕೊಲು

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ಅಮೂಲ್ಯ (ನಟಿ)

***ಅಮೂಲ್ಯ***  ಕನ್ನಡ ಚಿತ್ರರಂಗೊಡು ಬೇಲೆ ಮಲ್ತೊಂದಿತ್ತಿನ ಒರ್ತಿ ಭಾರತೀಯ ನಟಿ. ಮೇರ್ ೨೦೦೦ ನೇ ವರ್ಸೊದ ಸುರೂಟು ಬಾಲ ಕಲಾವಿದೆಯಾದ್ ಚಿತ್ರರಂಗೊಗ್  ಪಾದಾರ್ಪಣೆ ಮಲ್ತೆರ್. 2007 ನೇ ಇಸವಿಡ್ ಬುಡುಗಡೆ ಆಯಯಿನ *ಚೆಲುವಿನ ಚಿತ್ತಾರ* ಮೆರೆಗ್ ಪುಗಾರ್ಮೆನ್ ಕನತ್ ದ್ ಕೊರುಂಡ್. ಅವೆರ್ದ್ ಬುಕ್ಕೊ *ಚೈತ್ರದ ಚಂದ್ರಮ* (2008), *ನಾನು ನನ್ನ ಕನಸು* (2010) ಬುಕ್ಕ *ಶ್ರಾವಣಿ ಸುಬ್ರಮಣ್ಯ* (2013) ಚಿತ್ರೊಲೆಡ್ ಮಲ್ದಿನ ಪಾತ್ರೊಲೆಗ್ ಪುಗಾರ್ಮೆನ್ ಪಡೆತೆರ್..
## ಪುಟ್ಟು
ಅಮೂಲ್ಯ ಮೇರ್ ಕರ್ನಾಟಕೊದ ಬೆಂಗಳೂರ್ ಡ್ 1992 ನೇ ಇಸವಿಡ್ ಪುಟ್ಟಿಯೆರ್. ಮೆರೆನ ಸುರೂತ ಪುದರ್ ಮೌಲ್ಯ ಆದಿತ್ತ್ಂಡ್. ಮೆರೆನ ಅಮ್ಮೆರ್ ಶೇಷಾದ್ರಿಪುರಂ ಮುಕ್ಯ ಕಾಲೇಜ್ ಡ್ ಮುಕ್ಯ ಗುಮಾಸ್ತರಾದ್ ಬೇಲೆ ಮಲ್ತೊಂದಿತ್ತೆರ್ ಬುಕ್ಕ ತಾಯಿ ಜಯಲಕ್ಷ್ಮಿ ಗೃಹಿಣಿ. ಅಮೂಲ್ಯ ಮೆರೆನ ಪೊಪ್ಪ 2009 ನೇ ಇಸವಿಡ್ ತೀರಿಯೆರ್.. 2011 ನೇ ಇಸವಿಡ್ ಬುಡುಗಡೆ ಆಯಿನ 'ಮಾನಸಲಜಿ' ಚಿತ್ರೊನ್ ಮೆರೆನ ಪಲಯೆ ದೀಪಕ್ ಅರಸ್ ನಿರ್ದೇಸನ ಮಲ್ತಿತ್ತೆರ್..
### ಬರವು ಬುಕ್ಕ ವೃತ್ತಿ ಜೀವನೊ

ಸಾಲೆಡುಪ್ಪುನಗ ಮೇರ್ ಭರತನಾಟ್ಯ ನೃತ್ಯೊದ ತರಬೇತಿನ್ ಪಡೆಯೊಂದಿತ್ತೆರ್ ಬುಕ್ಕ ಕರಾಟೆಡ್ ಗ್ರೀನ್ ಬೆಲ್ಟ್ ನ್ ಪಡೆತೆರ್.  ಮೇರ್ ಬೆಂಗಳೂರುದ ಮೌಂಟ್ ಕಾರ್ಮೆಲ್ ಕಾಲೇಜ್ ರ್ದ್ ವಾಣಿಜ್ಯಶಾಸ್ತ್ರೊಡ್ ಪದವಿಪೂರ್ವ ಬರವುನ್ ಓದಿಯೆರ್. 2014 ನೇ ಇಸವಿಡ್, ಮೇರ್ ಉಂದುವೇ ಕಾಲೇಜ್ಡ್ ಬ್ಯಾಚುಲರ್ ಆಫ್ ಕಾಮರ್ಸ್ (B.Com.) ಪದವಿನ್ ಪಡೆಯೆರ್.

## ವೈಯಕ್ತಿಕ ಜೀವನೊ
ಅಮೂಲ್ಯ 2017 ನೇ ಇಸವಿಡ್ ಜಗದೀಶ್ ಆರ್ ಚಂದ್ರ ಮೆರೆನ್ ಮದಿಮೆ ಆಯೆರ್.

## ಚಲನಚಿತ್ರೊಲೆನ ಪಟ್ಟಿ

## ಪ್ರಶಸ್ತಿಲು ಬುಕ್ಕ ಗೌರವೊಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ದಿಶಾ ಪಾಂಡೆ (ನಟಿ)

**ದಿಶಾ ಪಾಂಡೆ**(ಪುಟ್ಟು:೧೭ ಜನವರಿ ೧೯೯೪) ಮೇರ್ ಒರ್ತಿ ಭಾರತೀಯ ಚಲನಚಿತ್ರ ನಟಿ ಬುಕ್ಕ ರೂಪದರ್ಶಿ. ಮೇರ್ ತಮಿಳು ಬಾಸೆಡ್, ಮುಕ್ಯವಾದ್ ತಮಿಜ್ ಪದಂ, ತೆಲುಗು ಬುಕ್ಕ ಹಿಂದಿ ಬಾಸೆಡ್ ಅಬಿನಯ ಮಲ್ದೆರ್.
## ಪುಟ್ಟು ಬುಕ್ಕ ಬರವು
ದಿಶಾ ಮೇರ್ ೧೭ ಜನವರಿ ೧೯೯೪ ನೇ ತಾರೀಕ್‍ಗ್ ಜೈಪುರದ ಖೇತ್ರಿ ನಗರಡ್ ಪುಟ್ಟಿಯೆರ್. ಮೇರ್ ಖೇತ್ರಿ ನಗರೊಡು ಪುಟ್ಟುಂಡಲಾ ದಿಲ್ಲಿಡ್ ಬಾಲ್ಯೊನ್ ಕಳೆಯೆರ್. ಅರೆನ ಪೊಪ್ಪ ಶಿಕ್ಷಣ ಇಲಾಖೆಡ್ ಗಜೆಟ್ ಅಧಿಕಾರಿ ಆದ್ ಉಲ್ಲೆರ್, ಅರೆನ  ಹಿಂದೂಸ್ತಾನ್ ಕಾ ಆಪರೇಟಿವ್ ಲಿಮಿಟೆಡ್ ಡ್ ಬೇಲೆ ಮಲ್ಪುವೆರ್.  
## ವೃತ್ತಿ ಜೀವನೊ
ಪ್ರಿನ್ಸ್ ಜ್ಯುವೆಲ್ಲರಿ ಬುಕ್ಕ ಅಮುಲ್ ಲಸ್ಸಿನಂಚಿನ ಜಾಹೀರಾತುಲೆಗ್ ಮೇರ್ ಮಾಡೆಲಿಂಗ್ ಮಲ್ದೆರ್.ಮೇರ್ ತೆಲುಗು ಸಿನಿಮೊ ರೇಸ್ ಪಿಚ್ಚರ್ದ ಮೂಲಕ ನಟನಾ ಜೀವನೊನು ಸುರು ಮಲ್ತೆರ್. 

## ಸಿನಿಮೊಲು

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2025
ನೀಲಾದೇವಿ

**ನೀಲಾದೇವಿ** ಅತ್ತ್ಂಡ ನಪ್ಪಿನ್ನೈ ಪನ್ದ್‌ಲ  ಪನ್ಪೆರ್ ಉಂದು ಒಂಜಿ ಹಿಂದೂ ದೇವತೆ, ಬುಕ್ಕೊ  ಶ್ರೀದೇವಿ ಬುಕ್ಕೊ ಭೂದೇವಿನೊಟ್ಟುಗು ಸಂರಕ್ಷಕ ದೇವತೆಯಾದುಲ್ಲಲ್. ಈ ದೇವತೆ ವಿಷ್ಣುನ ಬುಡೆದಿ. ನೀಲಾದೇವಿನ್  ಮುಖ್ಯವಾದ್ ದಕ್ಷಿಣ ಭಾರತೊಡು ವಿಶೇಷವಾದ್ ತಮಿಳು ಸಂಸ್ಕೃತಿಡ್ ವಿಷ್ಣುನ ಬುಡೆದಿಲೆಡ್ ಒರ್ತಿ ಪನ್ಪಿನ ನಂಬಿಕೆ ಉಂಡು  ಶ್ರೀ ವೈಷ್ಣವ ಸಂಪ್ರದಾಯೊಡು, ವಿಷ್ಣುನ ಮಾತ ಮೂಜಿ ಬುಡೆದಿಯಲ್ಲೆನ್ ಲಕ್ಷ್ಮಿನ ಅಂಶ ಪಂದ್ ನಂಬುವೆರ್.ರಾಧಾ ಕೃಷ್ಣ ಅವತಾರ, ನೀಲಾದೇವಿನ್ ದ್ವಾರಕಾ ಕೃಷ್ಣನ ಬುಡೆದಿಯಾಯಿನ ನಾಗನಜೀತಿ ಪನ್ದ್ ನಂಬುವೆರ್ ಅತ್ತ್ಂಡ ಕೆಲವು ದಾಖಲೆಡ್, ಉತ್ತರ ಭಾರತ ಸಂಪ್ರದಾಯೊಡು ಕೃಷ್ಣನ ಗೋಪಿ ಬುಡೆದಿಯಾಯಿನ ರಾಧೆನ ದಕ್ಷಿಣ ಪ್ರತಿರೂಪ ಪನ್ದ್ ನಂಬುವೆರ್.

## ದಂತಕಥೆ
ಪ್ರಾದೇಶಿಕ ಸಂಪ್ರದಾಯದ  ಪ್ರಕಾರ, ನೀಲಾದೇವಿ ಕೃಷ್ಣನ ಬುಡೆದಿಯಾಯಿನ ನಾಗನಜಿತಿನ ಅವತಾರೊನು ಪಡೆಯೊಳು.  ವೈಷ್ಣವ ಪಂಥೊಡು, ನಾಗನಜಿತಿನ್ ನಪ್ಪಿನ್ನೈ (ಪಿನ್ನೈ, ತಮಿಳು ಸಂಪ್ರದಾಯೊಡು ಕೃಷ್ಣನ ಮೋಕೆದ ಗೋಪಿ) ಪನ್ದ್ ಲೆಪ್ಪುವೆರ್.

ನೀಲಾದೇವಿನ ವಿಷಯ ವೈಖಾನಸ ಆಗಮ ಗ್ರಂಥೊಡು ತೂಯೆರೆ ತಿಕ್ಕುಂಡು.   *ಇಚ್ಚಾ ಶಕ್*, ತಮಸ್ ಮೂಜಿ ರೂಪೊಲೆನ್ ಹೊಂದುದುಂಡುಂದು ಕೆಲವು ಪಠ್ಯೊಲು  ಉಲ್ಲೇಖಿಸದ್ಂಡ್. ಶ್ರೀದೇವಿ, ಭೂದೇವಿ ಬುಕ್ಕೊ ನೀಲಾದೇವಿ, ಮೂಜಿ ಗುಣಕುಲೆನ್  ಪ್ರತಿನಿಧಿಸವುಂಡು.  ಸೀತಾ ನೀಲದೇವಿನ  ರೂಪೊಲು ತಮಸ್ ಗೆ ಸಂಬಂಧಿಸದ್ಂಡ್ ಪಂದ್ ಉಲ್ಲೇಖಿಸದ್ಂಡ್, ತಮಸ್‌ದ ಒಟ್ಟಿಗೆ, ಸೂರ್ಯ, ಚಂದ್ರೆ ಬುಕ್ಕೊ ಸೂತ್ ಒಟ್ಟಿಗೆ ಸಂಬಂಧಿಸದ್ಂಡ್. ಚೆರುಸ್ಸೇರಿ ನಂಬೂದಿರಿನ ಕೃಷ್ಣಗಾಥೆಡ್ ಕೃಷ್ಣನ ಗೋಪಿ ತೂಯೆರೆ ತಿಕ್ಕುವಲ್.

*ಧ್ಯಾನ ಮಂತ್ರದ  ಪ್ರಕಾರ ವಿಷ್ಣು ಶೇಷ ಸರ್ಪದ ಮಿತ್ತ್ ಕುಳ್ಳ್‌ದಿಪ್ಪಿನಂಚ, ಬಲಭಾಗೊಡು ಶ್ರೀದೇವಿನ್, ಎಡಭಾಗೊಡು ಭೂದೇವಿ ಬುಕ್ಕೊ ನೀಲದೇವಿ ಉಪ್ಪುನ ಚಿತ್ರ ಉಂಡು.  ವಿಷ್ಣುನ ರಡ್ದ್ ಜನ ಸಹ-ಬುಡೆದಿಯಲ್ಲೆನೊಟ್ಟುಗು ಆಯನ  ಪಿರವು ಉಂತುದಿಪ್ಪುನ  ಚಿತ್ರೊನುಲ  ತೂವೊಲಿ.ಶೇಷಾ ವಸ್ತುಸಂಗ್ರಹಾಲಯೊಡುಪ್ಪುನ ಒಂಜಿ ಚಿತ್ರೊಡು, ವಿಷ್ಣು ವೈಕುಂಠ-ನಾಥೆಯಾದ್ (ವೈಕುಂಠದ ಭಗವಾನ್) ಶ್ರೀದೇವಿ ಬುಕ್ಕೊ ಭೂದೇವಿನ ನಡುವೆ ಶೇಷನ ಮಿತ್ತ್ ಕುಳ್ಳ್‌ದಿತ್ತ್ಂಡ, ಆಯನ ಪಾದೊನು ನೀಲದೇವಿನ ಮಿತ್ತ್ ದೀಲೆಕ್ಕ ಉಂಡು.

ಅಲ್ವಾರ್ ಅಂಡಾಲ್‌ನ್  ಕೆಲವೊಂಜಿ ಸರ್ತಿ ಶ್ರೀ ವೈಷ್ಣವ ಪಂಗಡ ನೀಲದೇವಿನ ಒಂಜಿ ಅಂಶ ಪನ್ದ್ ಪನ್ಪುಂಡು(ನಂಬುಂಡು).

== ರೂಪಗಳು ==
ನೀಲದೇವಿನ ನಪ್ಪಿನ್ನೈನ ಅಂಶವು ಮುಖ್ಯವಾದ್ ತಮಿಳಕಂ ಗ್ ಸೀಮಿತವಾದುಂಡು.   ನಪ್ಪಿನ್ನೈ ಪನ್ಪಿ ಪುದರ್ ಅಲ್ವಾರ್ ಬುಕ್ಕೊ ಸಿಲಪ್ಪದಿಕರಂ ದಿವ್ಯ ಪ್ರಬಂಧೊಡು ತೂಯೆರೆ ತಿಕ್ಕುಂಡು.  ಗೋಪಿಸ್ಪಜ್ ಪ್ರಕಾರ, ಅಂಡಾಲ್  ಅಲ್ವಾರ್ಸ್, ಬ್ರಜ ಗೋಪಿಯೆರ್ ದ್ವಾಪರ ಯುಗೊಟು ಮಲ್ತಿನಂಚ ತನ್ಕುಲೆನ ಪೋಷಣೆ ಮಲ್ತಿ ದೇವತೆ ಕೃಷ್ಣಗ್ ಅಕುಲೆನ ಭಕ್ತಿನ್ ಅರ್ಪಣೆ ಮಲ್ಪೆರೆ ಆಸೆಡುಪ್ಪುವೆರ್. ಆಳೆನ *ತಿರುಪ್ಪವೈ*, ಅಂಡಾಲ್ ಕೃಷ್ಣನ್ ಎಚ್ಚರ ಮಲ್ಪುನೆಕ್ ದುಂಬು  ನಪ್ಪಿಣಿನ್ ಎಚ್ಚರ ಮಲ್ಪುವೆರ್.  ವೈಷ್ಣವ ಧರ್ಮದ ಪ್ರಕಾರ, ದೇವರೆಗ್ ಸಂಪೂರ್ಣ ಶರಣಾಗತಿನ್ ಆಯನ ಬುಡೆದಿನ ಮೂಲಕ ಮಲ್ಪುವೆರ್, ಬುಕ್ಕೊ ನಿರ್ದಿಷ್ಟವಾದ್ ಕೃಷ್ಣನ ವಿಷಯೊಡು, ಉಂದೆನ್ ನಪ್ಪಿಣೈ ಮುಖಾಂತರ ಮಲ್ಪುವೆರ್.

ನೀಲಾದೇವಿ ಕುಂಭಗನ್ನ ನ(ಯಶೋದಾ ಸಹೋದರ) ಮಗಳು ನಪ್ಪಿನ್ನೈನ ಅವತಾರೊನು  ಪಡೆಯಲ್. ಕೃಷ್ಣೆ ತನ್ನ ಅಮ್ಮೆರೆನ ಏಳ್ ಗಟ್ಟಿಮುಟ್ಟುದ ಎರುಕುಲೆನ್  ಗೆಲ್ತಿ ಬುಕ್ಕೊ ನಪ್ಪಿನ್ನೈನ ಮನಸ್ಸ್‌ನ್ ಗೆಲ್ಪುವೆ. ನಪ್ಪಿನ್ನೈನ ಸಹೋದರ ಸುದಾಮಾ.  ಸೌಂದರ್ಯದ ಅಮಲೇರಿನ ಕೃಷ್ಣನ್ ಪರಾಶರ ಭಟ್ರ್ "ನೀಲ ತುಂಗಾ ಸ್ಥಾನ ಗಿರಿ ತಾತಿ ಸೂಪ್ತಮ್" (ಲಿಟ್. "ನಪ್ಪಿನ್ನೈನ ಮಿರೆತ ಮಿತ್ತ್ ವಿಶ್ರಾಂತಿ ಪಡೆಪಿನಾಯೆ") ಪನ್ಪಿ ಉಪನಾಮದೊಟ್ಟುಗು ವಿವರಿಸದೆರ್.

ಎಸ್. ಎಂ. ಶ್ರೀನಿವಾಸಚಾರಿ ಪನ್ಪುಲೆಕ್ಕ, ತಿರು*ಗೋಪಿಕಾ'' ಗೋಪಿಕೆಯಾದ್  ಪದ ಪಂಡಿನ ಆಳೆಗ್ ನಪ್ಪಿನ್ನೈನ್ ಉಲ್ಲೇಖಿಸದೆರ್. ರಾಧಾ ನಪ್ಪಿನ್ನೈನ್ ರಾಧೆ ಪನ್ದ್ ಪೊಲಬು ಮಲ್ತಿನೆನ್  ಸೂಚಿಸವುಂಡು.  ಅಲ್ವರ್ ಮೂಜಿ ನಾಚಿಯಾರ್‌ಲೆನ್ (ಬುಡೆದಿಲು) ಪೊನ್ಮಂಗೈ (ಶ್ರೀದೇವಿ), ನೀಲಾಮಂಗೈ (ಭೂದೇವಿ) ಬುಕ್ಕೊ ಪುಲಮಂಗೈ (ನೀಲಾದೇವಿ) ಪಂದ್ ಉಲ್ಲೇಖಿಸದೆರ್. ನೀಲಾದೇವಿನ್ ಇಂದ್ರಿಯೊಲೆನ ದೇವತೆ ಪಂದ್ ಉಲ್ಲೇಖಿಸದೆರ್.  ತಂಕ್ ತಾನೆ ಕುಷಿ ಕೊರ್ಪಿನ ಮುಖಾಂತರ ಮನಸ್ಸ್‌ನ್ ಸ್ಥಿರವಾದ್ ದೀಪಲ್.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಅಂಕಿತಾ ರೈನಾ

**ಅಂಕಿತಾ ರವೀಂದರ್ ಕ್ರಿಶನ್** ರೈನಾ (ಜನನ ಜನವರಿ 11, 1993) ಇಂಬೆರ್  ಭಾರತೊದ  ಟೆನ್ನಿಸ್ ಆಟಗಾರ್ತಿ ಬುಕ್ಕೊ ಪ್ರಸಕ್ತ ಭಾರತೊದ ನಂಬರ್ 1 ಸ್ಥಾನೊಡು ಮಹಿಳಾ ಸಿಂಗಲ್ಸ್  ವಿಭಾಗೊಡ್ ಉಲ್ಲೆರ್. ಐಟಿಎಫ್ ಸರ್ಕ್ಯೂಟ್ನಡ್  ರೈನಾ 8 ಸಿಂಗಲ್ಸ್ ಬುಕ್ಕೊ 14  ಡಬಲ್ಸ್ ಪ್ರಶಸ್ತಿಲೆನ್  ಗೆಂದುದೆರ್. 
 ಏಪ್ರಿಲ್ 2018ಡ್  ಆರ್  ಅಗ್ರ 200 ಸಿಂಗಲ್ಸ್ ಶ್ರೇಯಾಂಕೊಲೆಡ್   ಪ್ರವೇಶ‌ ಮಂದೆರ್, ಈ ಸಾಧನೆ ಮಂದಿನ ಭಾರತೊನು ಪ್ರತಿನಿಧಿ ಮಂದಿನ  ಐನೇ ಆಟಗಾರರಾಯೆರ್. 2017 ರ ಆಗಸ್ಟ್ 28 ದಾನಿ, ಡಬಲ್ಸ್ ಶ್ರೇಯಾಂಕೊಡು ಆರ್   ವಿಶ್ವೊದ 159 ಸ್ಥಾನೊಡು ಇತ್ತೆರ್. 2016 ತ  ದಕ್ಷಿಣ ಏಷ್ಯಾದ ಕ್ರೀಡಾಕೂಟೊಡ್ ಮಹಿಳಾ ಸಿಂಗಲ್ಸ್ ಬುಕ್ಕೊ ಮಿಶ್ರ-ಡಬಲ್ಸ್ ವಿಭಾಗಗಳೊಡು ರೈನಾ ಚಿನ್ನದ ಪದಕವನ್ನು ಗೆದ್ದುದೆರ್.ಫೆಡ್ ಕಪ್ನ ಡ್ ಭಾರತೊದ ಪರ ಗೊಬ್ಬೊಂದು ಇತ್ತಿನ ರೈನಾ 15-12ಅಂತರೊಡು  ಗೆಲುವು ದಾಖಲೆ ಮಂದೆರ್. ಪ್ರಸ್ತುತ ಆರ್  ಗುಜರಾತ್ ದ ಕ್ರೀಡಾ ಪ್ರಾಧಿಕಾರ  ಬೆಂಬಲ ಆದುಲ್ಲೆರ್ ಬುಕ್ಕೊ ಒಎನ್ ಜಿಸಿ ಜೊತೆ ಲಾ ಕೆಲಸ ಮಂತೊಂದು ಉಲ್ಲೆರ್.
## ವೈಯಕ್ತಿಕ ಜೀವನೊ
ರೈನಾ ಭಾರತೊದ ಗುಜರಾತ್ ರಾಜ್ಯೊಡ್ ಕಾಶ್ಮೀರಿ ಪಂಡಿತರಾಯಿನ ಲಲಿತಾ ರೈನಾ ಬುಕ್ಕೊ ರವೀಂದರ್ ಕಿಶನ್ ರೈನಾಗ್ ಮಗಳಾದ್ ಪುಟ್ಟಯೆರ್.

## ಗೊಬ್ಬುನ ಶೈಲಿ
ರೈನಾ ತನ್ನ ಎದುರಾಳಿನ್ ಸೊಪಾವರೆ ತನ್ನ ವೇಗೊ ಬುಕ್ಕೊ ಕೌಂಟರ್‌ಪಂಚಿಂಗ್ ಸಾಮರ್ಥ್ಯಲೆನ್ ಪ್ರಾಥಮಿಕವಾದ್ ಅವಲಂಬಿಸಾದ್ ಉಪ್ಪುನ ಸ್ಥಿರ ಬೇಸ್‌ಲೈನರ್ ಆದ್ ಉಲ್ಲೆರ್.

## ವೃತ್ತಿಜೀವನೊ

ಭರವಸೆದ ಕಿನ್ಯ ವೃತ್ತಿಜೀವನೊದ ಬುಕ್ಕೊ, 2009ಟ್ ಮುಂಬೈದ ಎಲ್ಯ  ಐಟಿಎಫ್ ಪಂದ್ಯಾವಳಿಡ್  ರೈನಾ ಸುರುತ ವೃತ್ತಿಪರ ಪ್ರದರ್ಶೊನನ್  ಕೊರಿಯೆರ್.2010ಟ್, ಆರ್ ಕೈತಲ್ ದ  ಐಟಿಎಫ್ ಸಮಾರಂಭೊಡು  ಸೀಮಿತವಾಯಿನ  ಯಶಸ್ಸನ್ ಗಳಿಸಾಯೆರ್.ರೈನಾ 2011 ತ ಕ್ರೀಡೊ ಸಮಯೊಡು  ಡಬಲ್ಸ್ ಡ್  ಮೂಜಿ ಐಟಿಎಫ್ ಸರ್ಕ್ಯೂಟ್ ಫೈನಲ್ಸ್ ಗ್  ಪೋದು, ಐಶ್ವರ್ಯಾ ಅಗರ್ವಾಲ್ ನ ವಿರುದ್ದ ಗೆಲುವು ಸಾಧಿಸಾಯೆರ್.2012 ಟ್, ಆರ್  ಅರೆನ ಸುರುತ ವೃತ್ತಿಪರಾಯಿನ ಸಿಂಗಲ್ಸ್ ಪ್ರಶಸ್ತಿನ್  ನವದೆಹಲಿಡು ಗೆಂದಿಯೆರ್.ಡಬಲ್ಸ್ ಡ್  ಮೂಜಿ  ಬಾರಿ ಗೆಂದುದಿತ್ತೆರ್. 2018ದ  ಏಪ್ರಿಲ್ಡ್  ಆರ್  ವಿಶ್ವೊದ ನಂ. 18ನೇ  ಅಂಕೊನು ತಲುಪುದೆರ್, ನಿರುಪಮಾ ಸಂಜೀವ್, ಸಾನಿಯಾ ಮಿರ್ಜಾ, ಶಿಖಾ ಒಬೆರೋಯ್, ಸುನಿತಾರಾವ್ ಬುಕ್ಕೊದ ಶ್ರೇಷ್ಠೊ 2೦೦ ಪೊಂಜೋವುನಕಲೆನ ಸಿಂಗಲ್ಸ್ ಅಂಕೊನ್  ಗೆಂದುದಿನ ಐನೇ ಭಾರತದರ್ ಅಂಕಿತಾ ರೈನಾ. ಆಗಸ್ಟ್ 2018ಡ್,  ಅಂಕಿತಾ ಜಕಾರ್ತಾ, ಇಂಡೋನೇಶಿಯಾದ  ಸಿಂಗಲ್ಸ್ ಪಂದ್ಯಾವಳಿಡ್  ಏಷ್ಯನ್ ಗೇಮ್ಸ್ ಡ್ ಕಂಚುದ  ಪದೊಕ ಗೆಂದುದೆರ್.
 ರೈನಾ ಬುಕ್ಕೊ ಸಾನಿಯಾ ಮಿರ್ಜಾ, ಏಷ್ಯನ್ ಗೇಮ್ಸ ಡ್ ಭಾರತೊನು  ಪ್ರತಿನಿಧಿಸಾದ್  ಸಿಂಗಲ್ಸ್ ಪದೊಕ ಗೆಂದುದಿನ  ಆಟಗಾರೆರ್. ರೈನಾ ಗುಜರಾತ್ ಬುಕ್ಕೊ ಯೋನೆಕ್ಸ್‌ನ ಕ್ರೀಡಾ ಪ್ರಾಧಿಕಾರದೊತ್ತುಗ್ ಪ್ರಾಯೋಜಕತ್ವದ ಒಪ್ಪಂದಲೆಗ್ ಸಹಿ ಪಾಡುದೆರ್. ಬುಕ್ಕೊ ಆರ್ ಅಧಿಕೃತವಾದ್ ONGC ಡ್ ಉದ್ಯೋಗಿ ಆದ್ ಉಲ್ಲೆರ್. 2013ಡ್, ರೈನಾ ಭಾರತೊದ ಆದಗದ-ಭವಿಶ್ಯೊದ ಪ್ರಧಾನಿ ನರೇಂದ್ರ ಮೋದಿಯನ್ ಭೇಟಿಯಾದ್,  ಅಧಿಕೃತವಾದ್ ಶಕ್ತಿಧೂತ್ ಯೋಜನೆಯಡಿಟ್ ಅರೆನ್ ಗುರುತ್ ಮ೦ತೆರ್. ಅ೦ಚಾ ಒಲಿಂಪಿಕ್ ವೇದಿಕೆನ್ ಮುಟ್ಟುನ ಒ೦ತೆ ಸುಲಭ ಆ೦ಡ್.

## ಸಿ೦ಗಲ್ಸ್

* ಪ್ರಸ್ತುತ [[2023 French Open – Women's singles qualifying|2023 ಫ್ರೆಂಚ್ ಓಪನ್ ದ ಅರ್ಹತೆ]].*

## ಡಬಲ್ಸ್

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು